Ўзбекистонликлар тобора дори қулига айланмоқда\nДоктор Ойдин Солиҳ фикрича¸ бугун дорихоналарда даво деб сотилаëтган кимëвий дориларнинг барчаси¸ аслида инсон иммун тизими учун оғудир.\nЎзбекистонликларнинг кун сайин кўпроқ дори истеъмол қилаëтгани фармацевтика ширкатлари ва улар ҳомийлари тувагини тиллага айлантирмоқда. Фармацевтика ширкатлари учун хушхабар бўлган бу тамойил¸ халқ табобати этагини маҳкам тутганлар назарида¸ Ўзбекистон халқи¸ хусусан унинг келажак авлодлари саломатлиги учун ўта хатарли бир жараëн ифодасидир.\nМаркази Лондонда жойлашган Business Monitor International ахборот ва таҳлил марказига кўра¸ Ўзбекистондаги дори-дармон бозори йилига 10¸37 фоизда ўсишда давом этмоқда ва 2014 йилга бориб ундаги савдо айланмаси 519 миллион долларга етади.\nЖорий йил августида Ўзбекистондаги фармацевтика бозоридаги тамойилларга оид навбатдаги прогнозини эълон қилган Business Monitor International (BMI) куни-кеча айни башоратини яна бир бор тасдиқлади.\nУнга кўра¸ ҳозирда аҳолиси 30 миллионга етай деб қолган Ўзбекистон жаҳон фармацевтика ширкатлари учун мўмай даромад ваъда қилаëтган ўзига хос олтик конига айланмоқда.\nЎзбекистонликлар фармацевтика саноати бангисига айланмоқда\nBusiness Monitor International ахборот ва таҳлил маркази тадқиқотчиси Jamnie Daviesнинг Озодликка содда қилиб тушунтиришича¸ бундай катта суръатдаги ўсиш¸ ўзбекистонликларнинг борган сари кўпроқ дори истеъмол қилаëтгани оқибатидир.\n- Бу рақамлар Ўзбекистонда истеъмол қилинаëтган фармацевтика маҳсулотлари қимматидир. Бунга ўзбекистонликларнинг ҳам врач рецепти¸ ҳам рецептсиз сотиб олаëтган дори-дармонлари киради¸ дейди BMI таҳлилчиси.\nБиолог олима¸ “Ҳақиқий тиббиëт” деб номланган китоб муаллифи Ойдин Солиҳ¸ ўзбекистонликларнинг бу қадар дори-дармонга ружуъ қўйиб бораëтганини “Америка мўъжизаси”¸ “Ғарб мўъжизаси” деган руҳий феномен билан изоҳлайди.\n- Ўзбекистонликлар дунëга эндигина очилмоқда¸ уларнинг “Темир парда” орқасидан чиққанига кўп ҳам бўлмади. Шунинг учун улар ҳалигача Европадан¸ Америкадан келган ҳамма нарсага дарддан халос қилувчи мўъжиза деб қарайдилар. Американинг дориси¸ десангиз исталган нарсани талашиб-тортишиб истеъмол қилишади. Бир кун келиб¸ ўзбекистонликлар ҳам Ғарб маркаси билан сотилаëтган дориларнинг мўъжиза эмас¸ балки фалокат эканини тушуниб етар. Аммо унда кеч бўлган бўлишидан қўрқаман¸ дейди замонавий медицинани инсон саломатлигига кони зиëн деб талқин қилувчи “Ҳақиқий тиббиëт” китоби муаллифи Ойдин Солиҳ.\nДорихонадаги топишмоқ: асли қайсию нусхаси қайси?\nЎзбекистонда фармацевтика бозори ҳам асосан давлат қўлида ва мамлакатда қанақа дори-дармон ишлаб чиқарилишидан то Ўзбекистон ҳудудига қайси дорининг қанча миқдорда киришига қадар Узфармсаноат давлат концерни назорат қилади. Айни пайтда¸ Ўзбекистон дорихоналарида Ғарбдан кириб келаëтган қиммат дорилар баробарида нолегал усулда яширин лабороторияларда ишлаб чиқарилаëтган дорилар ëнма-ëн қўйиб¸ очиқ сотилмоқда.\nАммо Ўзбекистон каби давлатлар дорихоналаридаги қайси дорининг асл экани¸ қайсисининг айнан ноқонуний ишланган нусха эканини улар нархидан билса бўлади¸ дейди BMI тадқиқотчиси.\n- Айрим ҳолларда¸ асл дори билан нусхаси нархи ўртасидаги фарқ 10 мартагача боради. Агар мен битта аспирин сўрасамда¸ дорихоначи менга нархи бир-биридан 10 марта фарқли икки хил аспиринни таклиф қилса¸ очиғи уларнинг иккаласини ҳам олмай чиқиб кетаман. Ўзбекистон фармацевтика бозорининг қалтис жиҳатларидан бири ҳам шудир¸ дейди британиялик Jamnie Davies.\nАсли нусхасидан-да қўрқинчлироқ!\nДоктор Ойдин Солиҳ эса¸ Ўзбекистон дорихоналарида сотилаëтган дорилар аслию нусхасининг бирдек зарарлилиги¸ айниқса сўнгги технологиялар ëрдамида Ғарб ширкатлари ишлаб чиқарган янги дориларнинг инсон саломатлиги учун хавфлироқ эканидан огоҳлантиради.\n- Янги дориларнинг барчаси бирдек инсон иммун тизимини бостиради. Саратон ва ОИТС каби бедаво дардлар айнан иммун тизимининг сурункали тарзда бостирилгани оқибатидир. Аспирин дейсизми¸ ҳар хил антибиотиклар¸ сунъий гормонлардан қилинган дорилару витаминларнинг бари инсон иммун тизимига қарши шавқатсиз хуруж ва унинг оқибатлари бир кунда эмас¸ бора-ора ўзини намоëн этади.\nДори бир жойимизни тузатса¸ бошқасини бузади¸ деган гапни айтгувчилар кўп. Аммо одамлар фармацевтика саноати чиқараëтган бирорта дори инсоннинг бирор жойини тузатмаслиги¸ аксинча унинг бутун системасини бузишга қаратилганини билишлари лозим¸ дейди ҳозирда Туркияда ўз таъбири билан айтганда “ҳақиқий табобат”¸ яъни гиëҳлар билан даволаш бўйича бир неча муолажахона юрғизаëтган Доктор Ойдин Солиҳ.\nАсли биолог олиманинг тушунтиришича¸ барчаси био ва нанотехнология асосида ишлаб чиқарилаëтган бугунги дорилар таркибидаги ДНК зарралари тобора майдалашиб¸ тобора ҳаракатчан бўлиб бормоқда ва шу билан уларнинг инсон генларини емириш жараëни ҳам тобора тезлашмоқда.\nДардни берган давосини ҳам берган....\nБугун аксар ўзбекистонликлар¸ Ойдин Солиҳ каби табиблар огоҳлантиришига қарамай¸ замонавий фармацевтика бозорининг доимий мижози¸ янаям аниқроғи бангисига айланиб улгурган. Абу Али Ибн Синони туғдирган бу юрт аҳлининг кўпи бугун кимëвий дориларсиз нормал яшаш мумкинлигига ишонмай ҳам қўйган – уйдан бир қадам ташқарига чиқаркан¸ бугун ўзбекистонликларнинг кўпчилиги биринчи галда сафар халтасига бир уюм дори солишни канда қилмай қўйган.\nАйни шу жараëн¸ Ўзбекистон фармацевтика бозорини Евроосиëда мисли йўқ тарзда каттайтирмоқда¸ дори чиқараëтгану уни сотаëтганлар бойлигига бойлик қўшмоқда. Бугун худди героинга ўтирган каби дорисиз яшолмай қолган ўзбекистонликлар дардларига даво топиш учун дорихоналардаги кимëвий дориларни қўйиб¸ қайга бош уришлари лозим?\n- Бунинг йўли жуда осон. Одамлар ичаëтган сувининг тозалигига қарасин¸ ўз ерида¸ айни мавсумда кимëвий ўғитларсиз етиштирилган маҳсулотларни истеъмол қилсин. Энг муҳими эса¸ кам есин¸ ҳафтада бир кун рўза тутсин. Шунда дорига эҳтиëж бўлмайди ҳисоб.\nДардга чалинганларга ҳам айни шу маслаҳат.Касаллар¸ ружуъ қўйганлари дорини истеъмол қилишни камайтириб бориб¸ уни секин-аста тўхтатсинлар ва овқат миқдорини ҳам камайтирсинлар. Оз есинлар¸ лекин тоза маҳсулотларни есинлар. Дейлик¸ қандли диабет каби оғир дардга чалинганлар¸ бирдан бир кунлик очликка ўтмасинлар. Ярим кундан бошлаб¸ секин-аста очлик кунларини кўпайтирсинлар. Дунëдаги аксар дардни очлик билан даволаш мумкин¸ дейди йиллардан бери ҳар хил касалга чалинганларни ўзи айтган усулда даволаб келаëтган Доктор Ойдин Солиҳ.\nЎзбекистонликлар Ибн Синодан қолган бу маслаҳатга кира бошлаган кун¸ фармацевтика саноати учун қора даврнинг бошланиши¸ халқаро таҳлилчилар башоратининг ўсишдан чўкишга томон ўзгаришини англатиши табиий.\nГап ярим миллард долларлик бозор¸ аниқроғи бу бозор мижозларини қўлдан бой бермаслик устида борар экан¸ фармацевтика саноатининг ҳам ўз қурбонларини осонликча бериб қўймаслигини кутиш мумкин. Ўзбекистон шаҳар-қишлоқлари кўчаларию¸ телеканаллардан тинимсиз жилмайиб турган “мўъжизакор” дорилар рекламаси бу жабҳадаги мужодаланинг енгилмас жанггарилари бўлса¸ ажаб эмас...


Расмийлар солиқ қонунчилигига баъзи ўзгартиришлар бўйича талабларни юмшатмоқда – Газета.uz\nLotinchada На русском языке 27 январ 2022, 15:22 Иқтисодиёт\nДавлат солиқ қўмитаси ва молия вазирлиги солиқ қонунчилиги ва маъмурчилиги бўйича қўшма баёнот билан чиқди. Давлат органлари профессионал ташкилотлар ва тадбиркорларнинг сўровлари ва таклифларини инобатга олганликларини таъкидлади.\nТадбиркорлик субъектларини дастурни қўллашга жалб қилиш 2022 йилда босқичма-босқич амалга оширилади. 2022 йил 1 апрелдан «E-aktiv» дастуридан мажбурий фойдаланиш тўғрисидаги талаб фақат 4 тоифадаги товарларга татбиқ қилинади (цемент, шиша, ёғоч ва паxта).\nДастурни тажрибадаги 4 тоифа товарлар бўйича қўллаш натижаларидан келиб чиқиб, товарлар рўйхати Давлат солиқ қўмитаси томонидан босқичма-босқич кенгайтирилади. Бунда, дастурни барча тоифадаги товарларга жорий этишни 2023 йил IV чоракда якунлаш режалаштирилмоқда.\n2022 йил якунига қадар солиқ тўловчиларнинг вакиллари ва экспертлар билан биргаликда товар ва хизматларнинг каталогини тўлиқ шакллантириш, содда ҳамда фойдаланиш учун қулай шаклда уларнинг базавий шартли бирликларини аниқлаш мақсадида тармоқлар бўйича ишчи гуруҳлар тузилади.\n«E-aktiv» дастурий маҳсулотидан фойдаланмаганлик (тажриба товарлари тоифасига киритилган товарлар бундан мустасно) ҳамда ҳақиқатда етказиб берилган товарга (хизматга) мос келмайдиган маҳсулот ва хизмат индентификация кодларини кўрсатганлиги учун солиқ тўловчиларга нисбатан жавобгарлик чоралари 2022 йил\n1 сентябрга қадар қўлланилмайди.\nҚҚС тўловчиларининг таҳлика-таҳлили\nАввал тақдим этилган уч ойлик даврга (2021 йилнинг октябрь ойидан декабрь ойига қадар) қўшимча равишда солиқ тўловчиларнинг қуйидаги солиқ хавфи мезонларини (ҳолатларини) қўлланилиши 2023 йил 1 январга қадар тўхтатиб турилади:\nраҳбар шахсининг ёки молиявий бошқарув вазифаларини амалга ошираётган шахснинг ЯММТ да тасдиқланмаганлиги\nўз кўчмас мулки, ижарага олинган ёки текин фойдаланилаётган кўчмас мулки йўқлиги (омил #4);\nсолиқ тўловчининг манзили номинал жойлашган жой манзили билан тўғри келиши (18 квадрат метрдан кам) (омил #6);\nохирги ўн икки ой ичида солиқ ҳисоботларини ўз вақтида тақдим этмаслик ҳолатлари мавжудлиги (омил #14);\nёлланма ишчилари йўқлиги ёки 4 нафардан камлиги (омил #15).\nУшбу мезонлар йирик солиқ тўловчиларга ва ҚҚС тўловчиси сифатида янги рўйхатдан ўтаётган солиқ тўловчиларга нисбатан тўхтатилмайди.\nСолиқ тўловчиларининг вакиллари ва экспертлар билан биргаликда солиқ хавфи мезонларини (ҳолатларини) такомиллаштириш ва солиқ тўловчиларга уларни бартараф этишда амалий ёрдам кўрсатиш бўйича ишчи гуруҳлар тузилади.\nСолиқ кодексига мувофиқ 2022 йил 1 январдан бошлаб мол-мулк солиғи ҳисобланиши 1 квадрат метр учун мутлақ қийматда белгиланган энг кам қийматни (солиқ солинадиган база сифатида) ҳисобга олган ҳолда амалга оширилади.\nҲудудий молия ва солиқ органларига Қорақалпоғистон Республикаси Жўқорғи Кенгеси ва вилоятлар халқ депутатлари Кенгашларига камайтирувчи коэффициентларни янада кенгроқ қўллаш юзасидан таклифлар киритиш бўйича тавсиялар берилди.\nМолия вазирлигида Давлат солиқ қўмитаси ҳамда Кадастр агентлиги вакиллари иштирокида баҳоловчиларнинг профессионал бирлашмалари билан учрашув ўтказилиб, баҳоловчилар мустақил баҳолаш ўтказилиши юзасидан солиқ тўловчилар томонидан кўтарилаёган масалаларни маълум қилдилар. Учрашув якунлари бўйича қуйидаги қўшимча қарорлар қабул қилинди:\nа) солиқ тўловчи томонидан 2020−2021 йилларда ўтказилган мустақил баҳолаш натижалари солиқ базасини аниқлаш учун қабул қилинади. Бунда, солиқ тўловчиларига ягона мол-мулк мажмуининг бир қисми ҳисобланган алоҳида (мустақил) турувчи бино ёки иншоотларни баҳолаш ҳуқуқи берилган;\nСолиқ кодексига асосан солиқ тўловчиларига агар объектнинг 1 кв. метри қиймати белгиланган энг кам қийматдан паст бўлса, солиқ тўловчига кўчмас мулк объектлари қийматини баҳолашни ўтказиш учун мустақил баҳоловчиларни жалб этиш ҳуқуқи берилган. Бундай ҳолларда мустақил баҳолаш натижалари солиқ базаси сифатида эътироф этилади.\nб) сув ҳайдаш миноралари, резервуарлар, соябонлар, бетон майдончалар ва деворлар (бордюрлар) ҳамда бошқа шунга ўхшаш объектлар бўйича солиқ базасини 2021 йилдаги тартибга ўхшаш аниқлаш тартиби сақлаб қолинади.\nБаҳоловчилар билан ҳамкорликда иш олиб бориш жараёнида энг кам қиймат татбиқ қилинмайдиган кўчмас мулк объектларининг рўйхати тўлдирилади.\nБизнес-ҳамжамият билан мулоқот\nБизнес-ҳамжамият билан мулоқотни давом эттириш борасида қабул қилинган чоралар ва янги дастурий маҳсулотлар бўйича Молия вазирлиги ва Давлат солиқ қўмитаси томонидан профессионал ташкилотлар билан биргаликда тадбиркорлик субъектлари билан мунтазам равишда учрашувлар ўтказилади, шунингдек тадбиркорларнинг таклиф ва саволлари, шу жумладан солиқ органларига телеграм каналлари орқали келиб тушаётган таклифлари муҳокама қилиб борилади.\nДавлат солиқ қўмитаси ҳузуридаги Жамоат кенгаши ишни янада фаол давом эттиради. Савдо-саноат палатаси, Солиқ маслаҳатчилари палатаси, Аудиторлар палатаси ва Бухгалтерлар ва аудиторлар миллий ассоциацияси аъзолари билан мунтазам учрашувлар ташкил этилади.\nСолиқ тўловчилар buxgalter.uz сайти орқали ҳам ўз таклиф ва саволларини тақдим этиб боришлари мумкин.\n«Солиқ маъмурчилигидаги барча ўзгаришлар кейинги йилга қолдирилиши мумкин» — Тимур Ишметов 24 март 2022, 10:05\n21.05 Ўзбекистонда «Евро-6» дизель ёқилғисини ишлаб чиқариш йўлга қўйилди


Презентация на тему: "Озиқ-овқат маҳсулотлари технологияларининг илмий асослари 2- мавзу.". Скачать бесплатно и без регистрации.\nОзиқ-овқат маҳсулотлари технологияларининг илмий асослари 2- мавзу. - презентация\nПрезентация была опубликована 9 дней назад пользователемРима Бобожанова\nПрезентация на тему: " Озиқ-овқат маҳсулотлари технологияларининг илмий асослари 2- мавзу." — Транскрипт:\n1 Озиқ-овқат маҳсулотлари технологияларининг илмий асослари 2- мавзу\n2 Озиқ-овқат технологияларининг физик-кимёвий асослари Озиқ-овқат технологиями хомашёларни маҳсулотларга айлантиришнинг қайта ишлаш усулларини ўрганади. Хомашёга шилов бериш усулининг ўхшашлигига асосланиб технологии жараёнлар қуйидаги гуруҳларга ажратиш мамкин : I-гуруҳ Бижғишга асосланган ишлаб чиқаришлар I-гуруҳ Бижғишга асосланган ишлаб чиқаришлар II-гуруҳ Физик- кимёвий ишлаб чиқаришлар II-гуруҳ Физик- кимёвий ишлаб чиқаришлар III-гуруҳ Механик- теплофизик ишлаб чиқариш III-гуруҳ Механик- теплофизик ишлаб чиқариш IV-гуруҳ Кимёвий ишлаб чиқариш IV-гуруҳ Кимёвий ишлаб чиқариш\n3 Бижғишга асосланган ишлаб чиқаришда асосий жараён бижғишдир Нон ишлаб чиқариш Нон дрожжи ишлаб чиқариш Пиво ишлаб чиқариш Узум выноси ишлаб чиқариш Спирт ишлаб чиқариш Ачитқили сут маҳсулотлар ишлаб чиқариш\n4 Углеводларни бижғирувчи микроорганизмлар қўлланилади Микроорганизмларнинг ҳаёт фаолияти маълум технологии жараённи боришини таъминлайди Микроорганизмлар яша учун энергия ни органик модаларни оксидланишдан оладьи\n5 МИКРООРГАНИЗМЛАР АЭРОБ АНАЭРОБ Аэроб на фасоли ш шароитида – микробиология махсулотлар (нонвойчилик дрожжи лари, фермент ли препаратлар, айрис витамин ларва бошқалар) ишлаб чиқарилади. Анаэроб на фасоли ш (бижғиш) шароитида - сосан таркибида этил спирт и бўлиши керак бўлган махсулотлар (алкоголли ичимликлар, вино, спирт ва бошқалар) ишлаб чиқарилади.\n7 C 6 H 12 O 6 = 2C 2 H 5 OH + 2CO 2 Ҳосил бўлган глюкоза ачитқи ҳужайрасига тушади. Шу тарзда бир неча мураккаб реаксиялар бўлиб ўтади, буларнинг натижасида глюкоза дан спирт ва карбонат ангидрид гази ҳосил бўлади. Ачитқиларнинг ривожланиши учун инг қулай ҳарорат 28 32° С Ҳарорат 50°С бўлганида ачитқилар ўз ҳаёт фаолиятини тўхтатиб қўяди Ачитқилар нулдан паст ҳароратда ҳам ҳаёт фаолиятини тўхтатади, лекин қулай шароитга тушганида бижғита олиш хоссасини яна касб этажи. Асосий спирали бижғиш\n8 С 6 Н 12 О 6 2С 3 Н 6 О 3 ачитқилар Мой кислота бактериялари билан чиритувчи бактерияларнинг кўпайишига тўсқинлиқ қилади. Маҳсулотда лаззатли таъм береди. Оқсилларнинг кўпроқ бўкиб, маҳсулотлар кўтарилиб, борсилдоқ бўлишига ёрдам береди.\n9 СУТКИСЛОТАЛИ БИЖҒИШ\n10 ЛИМОНКИСЛОТАЛИ БИЖҒИШ\n11 СИРКАКИСЛОТАЛИ БИЖҒИШ ики\n12 ФИЗИК-КИМЁВИЙ ИШЛАБ ЧИҚАРИШ ОҚ ҚАНД ЎСИМЛИК МОЙЛАРИ ҚАНДОЛАТ МАҲСУЛОТЛАРИ КРАХМАЛ ОЛИШ Физик-кимёвий ишлаб чиқаришни умумлаштирувчи жараён – хомашё таркибидан керакли, фойдали модаларни физик усулларда ажратиб олиш ва кимёвий усулда қайта ишлашликдир. Экстракция ики диффузия\n13 Экстракция ва пресслаш усуллар Қанд лавлагидан қандни олиш Олма сиқмасидан пектин мода сини олиш Узум сиқмасидан вино кислота тузлари ва қандни олиш Замбуруғли хомашёдан фермент ли препаратларни олиш Кунжарадан экстракция мойини олиш\n14 Экстракция 1-босқич: эритувчи хомашё тўқимасига диффузияланади 2-босқич: эритувчига хомашёдан мода узатилади Фик таърифлаган молекуляр диффузиянинг асосий қонуни экстракцияланаётган мода миқдори ва жараённинг асосий параметр лари (кўрсаткичлари) орасидаги боғлиқликни белгилайди: dG = - D( c / x) dF d Бунда, dG – вақт исида, хомашёда мода концентрация градиенты c / x бўлгандаги, F изоконцентрацион юза орқали шимилаётган эритувчи миқдоридир, D – диффузия коэффициент бўлиб, хомашёнинг физик параметры бўлиб, шуй хомашё концентрация градиенты берга тенгее бўлгандаги, бир бирлик юзасидан бир вақт бирлигида диффузияланадиган мода миқдорига тенгее. Ўлчам бирлиги – м 2 / с.\n15 Экстракция жараёнининг иккинчи босқисида экстракцияланаётган мода қаттиқ хомашё юзасидан суюқ фазана молекуляр диффузия ва конвекция туфайли харакати амалга лошади. Экстракция Бу жараён анна мураккаб, бироқ мухандислик амалиётида қуйидаги тенгеелама ишлатилади: dG = ( C п - С ) F d Бунда, - масса узатиш ики масса алмашиш коэффициент, м/с; C п – эритувчининг оқимдаги концентрациями; С - эритувчининг хомашё юзасидаги концентрациями. Диффузия коэффициентдан фарқли равишда масса алмашиш коэффициент доимий католик бўлмай майданнланган хомашё ўлчамлари ваша к лига, эритувчининг физик хусусиятлари ва тезлигига, жараённинг ҳарорати ва бошқаларга боғлиқдир.\n16 Тозалаш-рафинация Озиқ-овқат саноатида тозалаш рафинация деб юритилади. Суюқ модаларни тозалашнинг физик усуллари Тиндириш Фильтрлаш Сепарация- лаш Тиндириш – майданн заррачаларнинг суюқлик исида оғирлик кучи таъсирида чўкишидир. Тиндириш тезлиги заррачаларнинг зичлигига, ўлчамига ва суюқликнинг физик хоссаларига боғлиқ.\n17 Фильтрлаш – ғовак тўсиқлар ёрдамида суспензияларнинг таркибидаги заррачаларни тутиб қолби, суюқ фаза сини ажратишдир. Бу жараённинг харакатлантирувчи кучи тўсиқ олди ва орқасидаги басимлар фарқидир. Босимларнинг бу фарқи фильтрланаётган суспензия ни насос ёрдамида узатиш ики гидростатик басим ҳисобига; вакуум косил қилиш ҳисобига; сиқилган ҳаво басими ҳисобига ҳосил қилинади. Фильтрлаш жараёнининг асосий қонуниятлари: Қатлам қалинлиги ошиши билан басимлар фарқи ўзгармас бўлса, фильтрация тезлиги камаяди. Қатлам қалинлиги ортиши билан басимлар фарқи орбит барса, фильтрация тезлиги ўзгармас бўлади. Фильтрация тезлиги басимлар фарқига тўғри пропорционален бўлиб, тўсиқ ва қатлам мумий қаршилигига пескари пропорционалендир.\n18 Фильтрлаш Суспензия кам концентрация ли ва заррачалар куда майданн бўлса, махсус (диатомит, перлит, целлюлоза, асбест ва бошқа) фильтрловчи модалар тўсиқ юзасига юритилиб ғовакларнинг тўлиб қолишининг олди олинади. Бу модалар суспензия таркибига 1% гача қўшиб ишлатилади. Рамали фильтр Патронли фильтр Барабанли фильтр Дискли фильтр Вакуумли фильтр\n19 Физик-кимёвий тозалаш усулларидан адсорбция ва дезодорация жараёнлари Адсорбция бу эритемадан бир ики бир неча компонентларни қаттиқ мода юзасига ютилишидир. Адсорбентлар Активлан ган кўмир Силикогел Целлюлоза массами Кизельгур Оқловчи тупроқлар\n22 Дезодорация Дезодорация – хит берувчи модаларни маълум шароитда, шилов берилаётган махсулотнинг сифатига зара етказмаган холода, буғлатиб учриб юборишдир. Буғлатиш ўткир буғ ёрдамида ералаштириш билан қўшиб олби борилади. Мойларни доғлашда қўлланилади\n23 Эритиш ва кристаллаш Кристалл модалар ириш хусусиятига ига. Эриган модани эритемадан яна кристалл холатга келтириш оқ қанд (сахароза) ишлаб чиқариш жараёнининг иккинчи босқичини ташкил қилади. Масалан, Сахароза фақат ўта тўйинган эритемадан кристалл холатга ўтиши мамкин, Кристалланиш марказларини косил, кристалл ни ўстириш ва эритемани ўта тўйинган ҳолатда ушлаб туриш, қайнатиш орқали амалга оширилади. Ош тузи Шакар\n24 Ўта тўйинганлик эритемадаги мода миқдорининг эритема суши миқдорига нисбати билан ўлчанади. Бу коэффициент ўта тўйинганлик коэффициент дейилади Эритиш ва кристаллаш Агар эритемада қанд бўлмаган модалар бўлса, сахарозанинг хундай эритемадаги эрувчанлиги Яна хам ортади. Бундай эритемаларда сахароза эритемасининг тўйиниш коэффициент ( 1 ) каталоги киритилади, эритеманинг ўта тўйинганлиги ( ) коэффициент билан ўлчанади. 1 = Н / Н Бунда, Н - сахарозанинг дистилланган сувдаги эрувчанлиги; Н – сахарозанинг ералаш эритемадаги эрувчанлиги. = Н 1 / Н Бунда, Н 1 – эритемадаги сахароза миқдорининг бир бирлик эритема суши миқдорига нисбати. Агар = 1 бўлса, эритема тўйинган; 1 бўлса, эритема тўйинмаган; 1 бўлса, эритема ўта тўйинган ҳисобланади.\n25 Эритиш ва кристаллаш Сахарозани кристаллаш учун оптимал оралиқ =1,1 - 1,3 бўлиб, шуйнда ҳам кристалларни бошлаш учун («затравка») оз миқдорда қанд уни қайнатилаётган эритемага солинади.\n26 Механик ва теплофизик жараёнларга асосланган ишлаб чиқариш Механик Теплофизик жараёнлар Аралашти- риш Ажратиш Сепарация- лаш Чақиш Майдалаш Босим остуда шилов бериш Шамолла- тиш Қовуриш Қайнатиш Қуритиш Буғлатиш\n27 Кимёвий ишлаб чиқаришлар Кимёвий ишлаб чиқаришлар асосида кимёвий реакциялар ётади. Крахмални неорганик ва биокатализаторлар билан гидролиз лаб, глюкоза ишлаб чиқаришда; Мойларни гидрогенлаб ики переэтерификация лаб, турки қаттиқ ёғ махсулотлари ҳамда совун ишлаб чиқаришда; Этиленни гидротациялаб, этил спирт и ишлаб чиқаришда. Этилен\n28 Реологиянинг асосий тушуйнчалари Озиқ-овқат саноати хомашё ва маҳсулотлари асосий реология хусусиятлари Қовушқоқлик Таранглик Эгилувчанлик Мустахкамлик\n29 Эътиборингиз учун рахмат\nСкачать бесплатно презентацию на тему "Озиқ-овқат маҳсулотлари технологияларининг илмий асослари 2- мавзу." в формате .ppt (PowerPoint)


Ўзбекистонда терроризм хавфи қандай? Бу саволга Лондонда жавоб беришди – Mazmun.Uz\nЎзбекистонда терроризм хавфи қандай? Бу саволга Лондонда жавоб беришди\nЛондон иқтисодиёт ва тинчлик институти 16 ноябрь куни Global Terrorism Index (GTI) номи билан терроризм билан боғлиқ глобал жараёнлар ва кўрсаткичлар таҳлилини эълон қилди.Таҳлилда дунё мамлакатларида террорчи ташкилотлар фаоллиги бўйича рейтинг тузилган бўлиб, ундан жами 163 мамлакат ўрин олган. Тадқиқот сайёра аҳолисининг 99,7 фоизини қамраб олган. Таҳлил жараёнида терактлар сони, ўлим миқдори, қурбонлар сони ва моддий зиён даражаси инобатга олинган.Рейтингда Ўзбекистон 117-ўринда кўрсатилган. Ўзбекистонга 10 балли шкалада 0,154 балл берилган. Бу эса мамлакатда терроризм хавфи минимал даражада эканини кўрсатади.Марказий Осиё давлатлари қаторида терроризм хавфи нисбатан юқори бўлган давлат – Тожикистон. Бу давлат 56-ўринда жойлашган. Тадқиқотда келтирилишича, ўтган йилда бу мамлакатда рўй берган террористик актлар оқибатида 12 киши ҳалок бўлиб, 10 киши жароҳатланган. Моддий талофатлар миқдори аниқланмаган.Марказий Осиёдаги терроризм хавфи энг минимал бўлган давлат – Туркманистондир. Бу давлат рейтингда 130-ўринда жойлашган. Қозоғистоннинг бу рейтингдаги ўрни – 94-ўрин, Қирғизистонники – 84. Россия 30-ўринда, Украина 17-ўринда жойлашган. МДҲнинг бошқа мамлакатларида ҳолат эса қуйидагича – Грузия (87), Озарбойжон (106), Арманистон (108), Беларусь (86) Молдова (129).Текширувда қайд этилишича, 2015 йили дунёда терактлар қурбонлари сони 1 йил олдингига нисбатан 10 фоизга камайиб, 29,4 минг кишини ташкил қилган. Ўз навбатида ривожланган мамлакатларда терактлар қурбонлари сони 650 фоизга ўсиб, 731 нафарга етган. Терроризмдан энг кўп жабр кўрган мамлакатлар – Ироқ (6969 киши), Афғонистон (5312), Нигерия (4940), Покистон (1086) ва Сурия (2761) бўлди. Бу 5 мамлакатларга бутун дунё ҳисоби бўйича теракт қурбонларининг 72 фоизи тўғри келади.Ушбу рейтингда Франция 29, Хитой 23, Бельгия 88, Австралия 59, Германия 41, Ҳиндистон 8, Эрон 47, Саудия Арабистони 32, АҚШ 36 ўринда қайд этилган.\nВперед Банкдан кредит олган киши гуноҳкор бўладими?\nНазад Фаррух Зокировнинг аҳволи оғир(ми)?\nДИЛФУЗА ИСМОИЛОВА НЕГА АЖРАШГАНИНИ АЙТДИ: «ЭРИМ ЯХШИ ИНСОН ЭДИ, ЛЕКИН...»\tНИХОЯТ, ЛЕНИННИ ЭНДИ ДАФН ЭТИШМОҚЧИ, ЧУНКИ...\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tШавкат Миромонович Мирзиёевнинг оила аъзолари билан тўлиқ танишинг (фото).\tИслом Каримов ҳақида ҳайдовчиси айтган ҳақиқат\tОЁҚДАГИ ЁҚИМСИЗ ҲИДДАН ХАЛОС БЎЛАМИЗ!\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tСелфидан беҳаёликкача: Зарина Низомиддинова нега бундай суратга тушди? (фото)\t13 минг йил илгари аёлларнинг юзи қандай кўринишда бўлган? (фото)\tЭНДИ ЎҚУВЧИ ТАЪЛИМ ҲАҚИНИ ҚЎЙ БИЛАН ТЎЛАЙДИ\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19206 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t13755 0 26.10.2016\tИслом Каримов ҳақида ҳайдовчиси айтган ҳақиқат\t12765 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8108 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t7927 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7713 0 26.02.2017\t“Зуҳра Солиева Зокир Очилдиевга турмушга чиқди”\t7128 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6822 0 03.03.2017\tПутиннинг асл ниятини фош этишди. Қойил-е!\t5618 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4313 0 19.01.2017\tFacebook\tFacebook


ЯНГИ ДУНЁ » ”Янги Дунё” кутубхонаси\nНазар Эшонқул: Гўрўғли. Роман\nУшбу романга 90 — йилларнинг бошида сўнгги нуқта қўйилган эди. Шу сабабли асарда деворларини зах босган, қулаш арафасига келиб қолган, инсоннинг ботиний қувватини сўриш эвазига яшаган тузумнинг бадбўй ҳидлари анқиб турибди. Ўтган йиллар давомида мен асарни фақат таҳрир қилиш билан шуғулландим, холос. Неча бор уринмай, уни қайта ёзиш, воқеликни бошқа изга солишга кучим етмади. Ўтган йиллар ичида роман сифатида ўзини оқламайди деб, ичидаги баъзи бир бобларни мустақил ҳикоя сифатида эълон ҳам қилдим. Узоқ иккиланишлардан сўнг уни қайта тарзда яралган бўлса, ўша ҳолатда қолгани маъқул деган ҳулосага келдим. Ўзининг тириклигини, мавжудлигини исбот қилиб беролмаган, инсоннинг тириклиги ва мавжудлигини тан олмаган, инсонийлик шаън ва ғурурини хўрлаш ва ҳақоратлаш эвазига яшаган ўша мустабид тузумдан чиқариладиган кичик бир сабоқ бўлиб қолиши учунгина уни барибир эълон қилишга жазм этдим.\n(Романни ўқиш учун ишора: Nazar Eshonqul Go’ro’g’li roman )\nKommentarer inaktiverade för Назар Эшонқул: Гўрўғли. Роман\nСоҳиба Ҳайитбоева: Индамай севаман (янги шеърлар)\nСаҳифамиз меҳмони – айни пайтда Москвада яшаётган юртдошимиз Соҳиба Ҳайитбоева.\nСоҳибанинг шеърларида туйғулар жилоси бор.\nБу шеърларда самимият, муҳаббат ва садоқат ҳислари гўзал оҳанглар билан қоришиб кетади.\nҲаққа талпинган кўнгилнинг бу ҳазин наволари руҳий дунёнгизга сокинлик ва фарах бахш этгусидир.\nУмр йўли узун, манзили олис\nШукрки, сафарда эмасмиз ёлғиз.\nҚўлимиздан тутиб, ишониб холис,\nОвуниб юрибмиз мусофирликда.\nЎрганиб ҳам қолдик асли фироққа,\nКўнгил тутмай қўйди бизни сўроққа,\nТопган бахтимизни яқин-йироққа\nИлиниб юрибмиз мусофирликда. Read the rest of this entry »\nKommentarer inaktiverade för Соҳиба Ҳайитбоева: Индамай севаман (янги шеърлар)\nТожикистон Халқ Ёзувчиси, Абу Абдулло Рудакий номли Тожикистон Давлат мукофоти лауреати Меҳмон Бахтийнинг шеърлари, драмалари қаторида насрий асарлари ҳам фақат Тожикистонда эмас, балки чет элларда яшаётган китобхонларга яхши таниш. Меҳмон Бахтийнинг мазкур китобга киритилган уч қиссаси – «Ӯлим билан юзма-юз», «Қария» ва «Хубон» таниқли адабиётшунослар ва адиблар томони-дан тожик насрининг энг яхши асарлари сифатида эътироф этилган. Read the rest of this entry »\nМурод Човуш. «Ҳеч»\nМетрога кирдим. Поезд кутаяпман. Ёнимда йигит ва қиз. Қиз менга қараб қўйди. Ўхшатди, шекилли. Бепарво назар билан улар томон кўз ташлаб қўйдим. Йигит қаттиқ эслаб қолмоқчидай, бошимдан оёғимгача кузатди. Поезд кела бошлади. Мен улардан етти-саккиз қадам узоқлашдим. Вагонга чиқдим. “Нима ҳақда ўйласам яхши бўлади?”. “Ҳеч нарса ҳақида” ўзимга-ўзим жавоб бердим. Ичимдан бутун ўй-фикр, хаёлларимни қувиб чиқармоқчиман, чоғи. “Бунақа бўлмайди”. Кейин метрони мусиқа кошонасига, юриб кетаётган поездни куйга, унинг ичидаги йўловчиларни яхлит бир қўшиққа ўхшатдим. Аммо ўзимни қўшиқ деб ҳисобламадим. “Мен тингловчиман”. Поезд “Пахтакор” бекатига келиб тўхтади. “Куй тўхтади”. Мен вагондан тушдим. Кўчага чиқдим. Консерватория томон юра бошладим. Босган қадамимни санай кетдим. Read the rest of this entry »\nЖой номларининг қисқача изоҳли луғати\nСобиқ Иттифоқ пайтида нашр қилинган ушбу бебаҳо қўлланма туркий халқлар яшаб келаётган жой номлари тарихини ўрганишга катта ёрдам беради, деб умид қиламиз.\nМанба: Зиёуз портали.\nЛуғатни ўқиш ва кўчириб олиш учун қуйидаги ишорага босинг: Joy nomlari qisqacha izohli lug’ati\nKommentarer inaktiverade för Жой номларининг қисқача изоҳли луғати\nНафаси сиқилиб, бутун вужуди бўғриққан, юз томирларигача таранглашиб, тобора қорайиб бораётган дарё тошларидек захали, уйдум-чуқур юзи энди бурунгидек қоя тошни эслатмас; ўшлик мусаввир полотносидан боқиб турган бургут нигоҳлардан асар ҳам қолмаган; аёвсиз дард билан олишавермоқдан тинкаси батамом қурғаган; кетмончиникига ўхшаш бақувват қўлларига ботган игналарнинг сон-саноқсиз излари ўрнида кўкиш-қора доғ билакларига ёйилиб, ток зангига ўхшаёзган; қадимги юнон ҳайкалтарошларининг ҳавасини келтирувчи мардонавор ва асл ўзбекона қиёфадан бир бурда эт қолган; қаттиқ ва тиғиз сочларига сўнгги пайтларда туйқусдан ёғилган оқ қировлар энди қирқ олти ёшни қоралаган забардаст шоирни етмиш яшар мўнкиллаган мўйсафидга айлантирган эди. «Мўйсафид» нафас ололмасди. Кўкраги тобора сиқилиб борар, унинг бошида изиллаб турган аёлига хона ҳавосизликдан портлаб кетадию деразада турган ва гази чиқариб юборилган минерал сувнинг идиши қаёққадир улоқиб кетадигандек туюларди. Read the rest of this entry »\nНазар Эшонқул адабиёт ҳақида\nЁзувчи Назар Эшонқулнинг ҳеч кимникига ўхшамаган фикрлаш тарзи – жаҳон адабиётида ўзгариш ясаган буюк адиблар ҳақидаги мулоҳазалари билан танишинг.\nБу мақолалар инсонни ўзига бошқача кўз билан қарашга ундайди, онги ва руҳий дунёсида эврилишлар ясайди, маънавияти ва қалбини юксакка кўтаради.\nЎзига ўзи гапираётган одам\nТасаввурга дош берсанг бўлди\nОтдан тушмаган ёзувчи\nKommentarer inaktiverade för Назар Эшонқул адабиёт ҳақида\nАҳмад Аъзам: Новеллалар\nЎзбек адабиётида инсонга ўзгача қараш…\nТаниқли ёзувчи ва мунаққид Аҳмад Аъзам новеллаларидан баҳраманд бўлинг.\nГул кўтариб кетаётган эркак\nNima qilib quygan ekanman\nOdamoviga uch yoqlama qarash\nVatan haqida yozishga kuchim yetmagan she’rim\nKommentarer inaktiverade för Аҳмад Аъзам: Новеллалар\n”Янги Дунё” меҳмони – ёзувчи Аҳмад Аъзам\nТаниқли мунаққид ва ёзувчи Аҳмад Аъзам қаламига мансуб туркум ҳикоялар ва бошқа бадиий асарлар китобхонларга яхши таниш. Ёзувчининг собиқ шўро даврида эълон қилинган ҳикоялари, адабиётшуносликка оид мақолалари замонавий адабиётимизда ўзига хос янгилик сифатида қабул қилинган эди.\nЯқинда таниқли адиб саҳифамиз ўқувчилари учун бир қанча ҳикоялари, қисса ва романларини тақдим этдилар. Ўқинг, бадиий сўз жилосидан баҳраманд бўлинг азизлар.\nКичик илмий ходим Ҳамдамов (ҳикоя)\nГўзаллик қирралари (ҳикоя)\nНоинсоф Мусо (ҳикоя)\nНотўғри туш (ҳикоя)\nРўё ёҳуд Ғулистонга сафар (роман)\nKommentarer inaktiverade för ”Янги Дунё” меҳмони – ёзувчи Аҳмад Аъзам\nТуркийлар тарихи ҳақидаги қимматбаҳо манбаълар билан танишинг.\nМирзо Улуғбек: Тўрт улус тарихи


Парламент сўровида қайд этилган 7 та масала юзасидан ҳеч қандай муносабат билдирилмади. Бу сенаторларнинг ҳақли эътирозларига сабаб бўлди - Халқ сўзи\n16:17 04 Март 2021 Сиёсат\nБугун, 4 март куни Олий Мажлис Сенати Ёшлар, маданият ва спорт масалалари қўмитасининг мажлиси бўлиб ўтди. Унда сенаторлар, Ёшлар парламенти аъзолари, тегишли вазирлик ва идоралар мутасаддилари ҳамда оммавий ахборот воситалари вакиллари иштирок этди.\nМажлисда Сенатининг ўн учинчи ялпи мажлисида кўриб чиқилиши режалаштирилган, хусусан, никоҳланувчи ёшларни тиббий кўрикдан ўтказиш самарадорлигини ошириш тўғрисида Вазирлар Маҳкамасига юборилган парламент сўрови натижалари дастлабки тарзда муҳокама қилинди.\nТаъкидланганидек, мазкур сўровда кўтарилган муаммоларни ҳал этиш юзасидан Вазирлар Маҳкамаси томонидан муайян чора-тадбирлар белгиланган. Ўзбекистон Республикаси Соғлиқни сақлаш вазирлиги ҳамда мутасадди вазирлик ва идораларга тегишли топшириқлар берилган.\nБироқ Парламент сўровида қайд этилган 7 та масала юзасидан ҳеч қандай муносабат билдирилмагани сенаторларнинг ҳақли эътирозларига сабаб бўлди.\nЖумладан, ирсий касалликларнинг олдини олиш мақсадида яқин қариндошлар ўртасида никоҳни тақиқлашнинг ҳуқуқий асосларини мустаҳкамлаш, никоҳланувчи ёшларни тиббий кўрикдан ўтказиш сифатини ошириш учун ўсмирлар тиббиёт диспансерлари фаолиятини танқидий-таҳлилий баҳолаш, фуқаролик ҳолатлари далолатномаларини ёзиш органлари ходимларининг никоҳланувчи шахсларнинг тиббий кўрикдан ўтганликлари ва тарафларнинг тиббий натижалардан хабардорлигини аниқлаш бўйича мажбурият мезонларини ишлаб чиқиш ва жавобгарлигини аниқ белгилаш каби масалаларга эътибор қаратилмаган.\nБундан ташқари, сенаторлар аҳолига қулайлик яратиш мақсадида никоҳ олди тиббий кўрикни туман(шаҳар) кўп тармоқли марказий поликлиникалар қошида барча тегишли мутахассисларни жалб қилган ҳолда ўтказиш таклифини илгари сурди. Мамлакатимизда янги ташкил қилинган Ёшларни оилавий ҳаётга тайёрлаш марказларида махсус курсларни жорий этиш фикрини билдирди.\nМажлисда Ўзбекистон Республикаси Президенти томонидан илгари сурилган бешта муҳим ташаббус доирасида Сирдарё вилоятида ўтказилган ўрганишлар натижалари ҳам муҳокама марказида бўлди.\nСенаторлар ҳозирда бешта муҳим ташаббус доирасидаги тадбирлар асосан таълим муассасаларида ташкил этилаётгани, 18-30 ёшгача бўлган ёшларни ва аҳолини кенг жалб қилиш юзасидан ишлар етарли даражада ташкил қилинмаётганига алоҳида урғу бердилар. Айниқса, бешта муҳим ташаббусни ҳар бир маҳаллага кириб боришини таъминлаш борасида тегишли ташкилотлар ишларни тизимли йўлга қўйиши зарурлиги таъкидланди.


ЎЗБЕКИСТОН РЕСПУБЛИКАСИ ОЛИЙ СУДИОҚИБАТГА ДАРЗ КЕТСА… from\nОҚИБАТГА ДАРЗ КЕТСА…\nХалқимиз меҳр-оқибат, ўзаро ишонч, олижаноблик, қадр-қиммат каби соф инсоний туйғуларни ҳамиша эъзозлаб келган. Негаки, бу фазилатлар инсонларни бир-бирига яқинлаштирибгина қолмай, уларни яхши ёмон-кунларда елкадош, кўмакдош бўлишга ундайди. Аслида ҳаётнинг мазмун-моҳияти ҳам шунда. Бироқ орамизда шундайлар ҳам учрайдики, уларнинг хулқ-атворида, одамларга бўлган муносабатида юқорида зикр этилган фазилатларни кўрмайсиз.\nБундай дилозор кимсаларнинг ножоиз гап-сўзлари ва хатти-ҳаракатларидан бошқалар азият чекади. Биз қуйида баён қиладиган воқеалар тафсилотлари айнан шундай кимсалар хусусидадир.\nҚамаши туманининг Баландчайла қишлоғида яшовчи Ботир Саломов (исм-шарифлар ўзгартирилган) ҳамқишлоғи Шокир Турсуновга тегишли дала майдонида молларини боқиб юрган пайтда Шокир кутилмаганда келиб қолади. У Ботирга бу иши нотўғри эканини ётиғи билан тушунтириш ўрнига, бирданига жаҳл отига минади ва уни куракда турмайдиган сўзлар билан ҳақоратлайди.\nШундан сўнг ўртадаги ножоиз гап-сўзлар катта можарога айланиб, Шокир Ботирнинг дуч келган жойига уриб-тепкилайди. Таёқ зарбидан тан жароҳати олган Ботир ҳушини йўқотади. Хайриятки, яқин атрофдаги одамларнинг ёрдами билан у зудлик билан шифохонага етказилади.\nОқибатда Ботир бир неча кун шифохонада ётиб даволанди. Шокир эса, қилмиши учун суриштирув идораларига жавоб берадиган бўлди…\nЯна бир ҳаётий мисол ушбу туманнинг «Оқгузар» маҳалла фуқаролар йиғини ҳудудида истиқомат қилувчи Собир Эргашевнинг ўзаро оилавий келишмовчиликлари билан боғлиқ. Бундан икки йил муқаддам С.Эргашев билан турмуш ўртоғи Наргиза Эшмуродова ўртасидаги қонуний никоҳ суднинг ажримига кўра, бекор қилинади.\nВояга етмаган 2 нафар фарзанд, айрим сабабларга кўра, отанинг қарамоғида қолади. Томонларнинг ўзаро келишувига асосан, она маълум вақтларда фарзандларини кўргани келиб туради.\nШундай кунларнинг бирида Собир фарзандларидан хабар олгани келган собиқ турмуш ўртоғи Наргизани совуқ қарши олади.\nОраларида бўлиб ўтган гап-сўзларни қайта қўзғаб, уни ёзғира бошлайди.\nСўнг эса, ўзаро беъмани айтишувлардан жазавага тушган Собир аёлни дўппослашгача бориб етади. Натижада Наргиза Эшмуродова оғир тан жароҳати билан шифохонага тушиб, узоқ вақт даволанишга мажбур бўлади.\nСуд ҳар икки ҳолат бўйича ҳуқуқбузарлар Ш. Турсунов ҳамда С. Эргашевнинг маъмурий ҳуқуқбузарлик ҳаракатларини кўриб чиқди.\nСуд ҳайъати уларнинг ўзлари ва жабрланувчиларнинг суддаги тушунтиришларидан ташқари аризалар, дастлабки тушунтириш хатлари суд-тиббий экспиртиза хулосаси, маъмурий баённомалар ва ишда тўпланган бошқа ҳужжатлар ҳамда ишни қайта судда кўришда аниқланган ҳолатларга биноан мазкур ҳолатларга ҳуқуқий баҳо берди.\nМаъмурий жавобгарлик тўғрисидаги кодекснинг тегишли моддаларига кўра, айбдорларга жазо тайинланди. Шу билан бирга, суд қарорида жабрланувчиларга етказилган моддий ва маънавий зарарларни ундириш важидан келгусида низо келиб чиқса, фуқаролик ишларини судда иш юритиш тартибида мурожаат қилиш ҳуқуқлари очиқ қолдирилгани қайд этилди.\nМухтасар айтганда, ҳар қандай қалтис қадам, ножўя хатти-ҳаракат изсиз кетмайди. Шу боис бу ҳаётда ўз шаъни ва қадр-қимматини ўйлаган одам ноўрин ишлардан тийилади. Аксинча, ёмон иллатлардан йироқ юрмаган кимсаларнинг эл олдида юзи шувут бўлади.\nБу ҳаётий ҳақиқатни вақтида англаган ҳолда, умр мазмуни фақатгина тўғри яшаш, атрофдагиларга азият эмас, наф келтиришда эканлигини ҳеч қачон унутмаслик даркор.\nмаъмурий судининг раиси\nХозирда сайтда – 282:


Мунозара ва ундан келиб чиқувчи ёмон ахлоқларнинг офатлари баёни – oliymahad.uz\nМунозара юзма-юз амалга оширилади. Унда мақсад ҳақни аниқлаш кўзда тўтилган бўлади. Ҳамманинг олдида бир кишини айблаш ва уни ҳақоратлаш динсиз фосиқлар амалидир. Айниқса интернет орқали бировни айблаш номард одамларнинг иши ҳисобланади. Юзма-юз мунозарада очиқлиқ ва ростгуйлик намоён бўлади. Қуйида мунозара ҳолатлари ҳақида батафсил баён қиламиз. Мунозара иккига бўлинади олимларники ва жоҳилларники. Биз бу ерда жоҳилларнинг мунозараларини келтириб ўтамиз.\nБилгилки, бошқани мағлуб этиш, мот қилиш, одамлар олдида фазилат ва шарафни кўрсатиш мақсадида мунозара қилиш Аллоҳнинг ҳузурида ёмон кўрилган, шайтон наздида эса, мақталган барча ҳулқларнинг манбаидир. Ушбу мунозаралар кибр, манмансираш, ҳасад, нафсни улуғлаш, мансабпарастлик ва шу каби ботиний бузуқликларнинг биридир. Ичкилик ичиш ёки фаҳш иш қилиш орасида ихтиёрли бўлган киши ичкилик ичса, маст бўлиб фаҳш ишларни ҳам бажаришига олиб келади. Шу каби бошқаларни мот қилиш, мунозарага олиб келиш, мансабпарастлик ва манмансираш муҳаббати кимгаки ғолиб келса, уни тубанликлар ичига бошлаб боради, қалбида ёмонликларнинг жамланишига восита бўлади. Бу ёмон ахлоқларнинг барчаси далиллар, оятлар ва ҳадисларга асосланган ҳолда «Рубъул муҳликот» бўлимида зикр этилади. Ушбу ўринда эса, салбий мунозарани келтириб чиқарувчи ярамас ҳулқларнинг бир кисмини айтиб ўтамиз.\nҲасад. Расулуллоҳ (соллаллоҳу алайҳи васаллам): «Олов ўтинни егани каби ҳасад ҳам яхшиликларни ейди», деганлар. Тортишувчи ҳасаддан ҳоли бўлолмайди. Чунки гоҳида ғолиб бўлса, гоҳида мағлуб этилиши муқаррар. Баъзида унинг сўзи мақталиши, баъзида эса, бошқанинг гапи мақтовга сазовор бўлиши мумкин. Модомики, дунёда бирор кишининг илми ва қарашлари бошқаникидан кучли эканини зикр қилиш ёки «фалончи сендан яхшироқ қарашга ва тўғрироқ фикрга эга», дейилиш эҳтимоли бор экан, тортишувчи, албатта, рақибига ҳасад қила бошлайди ва ундаги неъматнинг завол топишини, одамларнинг муҳаббати ва ҳурмат-эҳтиромлари ўзи томонга кўчиб ўтишини чин дилдан ҳохлайди. Ҳасад – олов ва оташ. Бас, кимки ҳасадга мубтало бўлса, бу дунёда азобга, изтиробга гирифтордир. Охиратдаги азоби эса, бу дунёдагидан бир неча баробар зиёдадир. Шунинг учун хам Ибн Аббос: «Илмни топган жойингизда олаверинглар! Фуқаҳоларнинг бир-бирларига қарши айтган сўзларига қўлоқ солманглар! Чунки улар оғилдаги такалар каби ўришаверадилар», деганлар.\nТакаббурлик ва ўзини одамлардан устун қўйиш. Расулуллоҳ (соллаллоҳу алайҳи васаллам) бир ҳадисларида: «Ким ўзини буюк санаса, Аллоҳ уни кичрайтиради. Ким ўзини тавозеъ қилиб кўрсатса, Аллоҳ уни юксалтиради», деганлар. Аллоҳ таолодан ривоят қилган ҳадисларида эса: «Азамат Менинг изорим, кибриё эса, ридоимдир. Бас, ким бу икки нарсада Мен билан талашса, унинг белини синдираман», дея мархамат килганлар.\nТортишувчи тенгларидан ўзини устун қўйиш ҳасталигидан ҳеч қачон қутулолмайди. Чунки у қадри керагидан ортиқ бўлишини хоҳлайди. Ҳатто мажлисларда ҳам юқорини, давра турини талашиб, ғавғо кўтаради. Ўзидан бошқаларни юқори ўринларга муносиб кўрмагани учун, мажлисларда бақир-чақир қилиб юради. Агар бирор тор йўлакдан юриб қолишса, ким биринчи юришини ҳам талашишади. Ушбу қилмишлари билан пасткаш, айёр мунозарачилар «илмнинг иззат-обрўсини сақламоқчи» эканликларини рукач қилиб, жанжалли хорлик ва тубанликни Аллоҳ ва Унинг пайғамбарлари мақтаган тавозеъ билан адаштириб юборишди. Шунингдек, Аллоҳ наздида ёмон, жирканч бўлган кибрни дин иззати деб номлашди ва натижада Аллоҳ ва Расули кўрсатмаларига зид иш қилишди, «ҳикмат» ва «илм» каби сўзларни ўзгартириб, халқнинг залолатга кетмоғига сабабчи бўлишди.\nҒийбат. Аллоҳ таоло уни ўлимтик ейишга ўхшатган. Мунозарачилар «ўлимтик ейиш»дан ҳеч тийила олмайди. Чунки доимо рақибини ёмонлаш, мазаммат қилиш, сўзларини келтиришдан тўхтамайди. Ғийбатдан имкон даражада сақланганида ҳам, рақибининг сўзларини ҳикоя қилаётиб, ёлғон кушмаса-да, унинг нуқсонларини, ожиз тарафларини айтиб ўтади. Бу айни ғийбатнинг ўзидир. Ёлғон эса, бўҳтондир. Шунингдек, ундан юз ўгириб, рақибининг сўзига қўлоқ тутган кишини жоҳил, аҳмоқ, фаросатсиз ва ақли паст деб обрўсини тўкишдан тилини тия олмайди.\nЎзни оқлаш. Аллоҳ субҳонаҳу ва таоло Қуръони каримда: «Бас, сизлар ўзингизни оқламай қўяқолинглар! У тақводор кишиларни яхши билгувчидир», дейди. Бир донишманддан: «Ўзи тўғри бўлатуриб, жирканч кўринган нарса нима?» деб сурашди. Шунда ҳаким зот: «Киши ўзини ўзи мақташидир», деб жавоб берди. Мунозарачи қўвватли, ғолиб ва рақибларидан пешқадам эканини айтиб, ўзини кўкларга кўтаради. Ҳеч бўлмаганда, гап орасида: «Бунақа ишларни билмайдиганлардан эмасман, мен илмда анча пешқадам, ўз услубига эга кишиман, ҳадисларни ҳам ёд олганман», дейди. Бунга ўхшаш сўзлар билан ўзини мақтайди ёки фикрларини ёйиш учун ўзини кўрсатмоқчи бўлади. Маълумки, мақтаниш, ўзини оқлаш шаръан ҳам, ақлан ҳам ёмон ишдир.\nЖосуслик қилиш ва одамлардан айб қидириш. Аллоҳ таоло шундай дейди: «Ўзгалар айбини қидириб, жосуслик қилманглар…» (Ҳужурот сураси, 12-оят) Мунозарачи рақиблари айбини қидиришдан, нуқсонини излашдан ҳеч чарчамайди. Ҳатто унга: «Сенинг шаҳрингга бир мунозара қилувчи келди», деган хабар етса, дарҳол унинг ботиний ҳолатини, қабиҳ жиҳатларини билиб олиш учун жосуслар ёллайди, токи эҳтиёж бўлганида уни ҳижолатга қўйсин. Ҳолат шу даражага етадики, у рақибининг ёшлигини, ўша пайтдаги ҳолатларини ёки танасидаги камчилик ва касалликларни, масалан, каллигини аниқлайди. Агар рақибининг ўзидан устун жиҳатлари кўриниб қолса, айбларини юзига солади.\nОдамларнинг ночор ҳолга тушиб қолганидан севиниб, шодлигига ғамгин бўлиш. Ким мусулмон биродарига ўзи учун яхши кўрган нарсани раво кўрмаса, мўминлар ахлоқидан йироқдир. Фазилатда баробар бўлган яқинлари ва танишларини кўролмаслик, даражалари баробар мунозирлар орасидаги адоват ҳудди кундошлар орасидаги адоватга ўхшаб кетади. Кундошлар бир-бирини ўзокдан кўрган заҳоти титраб, ранглари ўзгара бошлайди. Шунинг каби мунозарачи ҳам рақибини кўрганида фикри изтиробга тушади. Шайтон ёки йиртқич ҳайвонга дуч келган кишидай довдираб қолади. Дин олимлари бир-бирларига йўлиққан пайтларида кўрсатилиши лозим илтифот шуми?! Машаққат ва енгиллик вақтларида ўртада бўладиган ўзаро ҳамкорлик, ёрдам ва биродарлик қаёққа кетди?! Имом Шофеъий (р.а.): «Илм фазилат ва ақл соҳибларини боғлаб турувчи риштадир”, деганлар. Энди илм туфайли орасида адоват уйғонган бир жамоа қандай қилиб, у зотнинг мазҳабларига иқтидо даъвосини қилишяпти, билмайман?! Фаҳр ва улуғворлик талашадиганлар орасида унс улфатлик ва хотиржамлик бўлиши мумкинми? Асло мумкин эмас! Бу сифатнинг ёмонлигига мўминга мунофиқлар ахлоқини сингдириб, муттақийлар ахлоқидан ўзоқлаштириши етарли далилдир.\nНифоқ (иккиюзламачилик). Мунофиқликнинг мазмум ҳулқ эканига далил келтириш шарт эмас. Мунозарачи эса, нифоққа дучор бўлмай иложи йуқ. Улар рақиблари ёки уларнинг тарафдорлари, дўстлари билан юз кўришиб туришади, шу пайтда уларга нисбатан тилида зоҳиран муҳаббат, ҳурмат-эҳтиром изҳор қилишга ва рақибларининг даража ва ҳолатларини эътиборга олишга мажбурдирлар. Ушбу ҳолнинг ёлғон, нифоқ, фожирлик ва ёлғон гўвоҳликдан ўзга эмаслигини барча яхши билади. Тортишувчилар фақат тилларидагина самимият изҳор қилишади, қалблари эса, бир-бирига қарши адоват ўчоғига айланган. Виз бундай нифоқдан буюк Аллоҳнинг паноҳига қочамиз! Сарвари коинот соллаллоҳу алайҳи васаллам: «Инсонлар илм ўрганиб амални тарк қилганларида, тиллари ила севишиб, қалблари ила адоватда бўлсалар ва силаи раҳмни ўзсалар, Аллоҳ уларни лаънатлаб, қўлоқларини кар ва кўзларини кўр қилиб қўяди», деганлар. Бу гапни Ҳасанул Басрий ривоят қилганлар. Ушбу сўзларнинг ҳақлигини биз шоҳид бўлаётган ҳолатлар исботлаб турибди.\nҲақдан юз ўгириш, уни ёктирмаслик ҳамда ноҳақ нарсада бардавом бўлишга харислик. Тортишувчи ҳамиша душманлик иштиёқи ила яшайди. Мунозарачининг энг ёмон кўрган, ёқтирмаган нарсаси – ҳақиқатнинг рақиби тилидан зоҳир бўлишидир. Тортишувчи бор кучи, ҳаракатини рақибига қарши сафарбар қилади. Бунда уни ҳақ ёки ноҳақ экани мутлақо қизиқтирмайди. Унинг учун тортишувнинг бардавом булиши муҳимроқдир. Бирор сўзни эшитиши биланоқ, унга эътироз билдириш унинг машғулотига айланиб қолган. Ҳолат шу даражага бориб етадики, қалбидаги эътироз Куръон далилларидан ёки шаръий лафзлардан ҳам устун бўлиб қолади, Қуръон далилларини бир-бирига зид қўя бошлайди. Ваҳоланки, ботилни ҳимоя килиш учун тортишиш жуда қаттиқ манъ этилгандир. Чунончи Пайғамбаримиз (соллаллоҳу алайҳи васаллам) ҳақ ила бўлса-да, ботилга қарши мунозарани тарк қилишга бўюриб: «Ўз хатосини англаб, тортишувни тарк қилган кишига Аллоҳ жаннат ўртасида бир қаср бино қилади. Ҳақ бўлатуриб, тортишувдан ўзини тийганга эса, жаннатнинг энг юқорисидан қаср қўради», деганлар. Аллоҳ таоло ўзига нисбатан уйдирма тўқувчилар билан ҳақни ёлғонга чиқарувчиларни баробар қўйган:\n«Аллоҳ шаънига ёлғон тўқиган ёки ҳақ (Қуръон) келган чоғда, уни ёлғонга қўйган кимсадан ким ҳам золимроқдир?!» (Анкабут сураси, 68-оят). Шунингдек, бошқа ояти каримада:\n«Ахир Аллоҳ шаънига (шерик ва фарзандни нисбат бериб) ёлғон сўзлаган ва рост (Қуръон) ўзига келган пайтидаёқ ёлғон деган кимсадан ҳам золимроқ бирор кимса борми?!» (Зумар сураси, 32-оят) дейди.\nРиё (халқнинг мулоҳазасини қилиш, уларнинг қалбини ўзига мойил этиш ва ўзи тарафга қаратиш учун ҳаракат қилиш). Риё инсонни катта гуноҳларга олиб борувчи қўрқинчли хасталикдир. Мунозара қилувчи халқ олдида ўзини кўрсатишни, уларнинг мақтов-олқишларига сазовор бўлишни тортишувнинг асосий сабаби қилиб олади.\nЮкорида биз айтиб ўтган ўнта ҳолат ботиний бузуқликларнинг асосидир. Булардан ташқари, яна бир қанча разил ҳислатлар ҳам борки, улар туфайли мунозара қилаётганлар ўзларини тия олмай, мунозара охирида мўштлашиш, ёқалашиш, кийим-бош йиртиш, соқол юлиш, ота-онасини сўкиш, устозларини ҳақорат қилиш, бир-бирларига бўхтон ағдаришгача боришади. Бу турдаги тортишувларни инсон номига лойиў кўрмаганимиз боис, уларнинг сабабчиси бўлган ҳислатларни айтиб ўтирмадик. Аммо оқил ва буюк олим ҳисобланмиш тортишувчилар ҳам мазкур айблардан ҳоли эмаслар. Тўғри, баъзилар рақибининг даражасидан анча паст ёки юқори бўлишига, яшаб турган шаҳри ёки яшаш ҳолатларига кўра, бу хатоликлардан йироқ бўлиши мумкин. Аммо ўшалар ҳам даражаси баробар бўлганлар орасига кирган вақтларида ёмон ҳислатларини намойиш қилишади. Ўзини мудофаа қилиш, адоват, тамаъ, мол орттириш севгиси, ғолиб бўлиш учун мансабга интилиш, манмансираш, мутакаббирлик, бошқаларни менсимаслик, бойлар ва амалдорларга ҳушомад қилиш, уларни тез-тез зиёрат этиш, уларнинг ҳаром молларидан олиш, шаръан манъ килинган кийимлар, фаҳр ва кибр билан одамларни таҳқирлаш, кераксиз амал ва сўзларга шунғиб кетиш, қалбдан Аллоҳ қўрқуви ва меҳр-шафқат кўтарилиб кетиши, намозда нима ўқиганини, унинг моҳияти ва кимга муножот қилаётганини унутиш даражасида ғафлат эгаллаб олиши, мунозарада ёрдам берадиган, лекин охиратда фойдасиз бўлган чиройли ибора, гўзал қофия ва нодир масалаларни ёдлаш каби саноқсиз илмлар билан умрини ўтказган киши қалбида асло хушуъни ҳис қилмайди. Тортишувчиларнинг юқоридаги разолатлардан насибадорлик даражалари турлича бўлади. Дини юксак, ақлли мунозарачилар ҳам ўша ахлоқлардан бўтунлай ҳалос бўлолмайдилар. Фақат имкон қадар яширишга ва унга қарши кўрашишга ҳаракат қиладилар.\nБилгилки, ушбу разолатлар тазкира ваъз-насиҳат айтиш билан шуғулланувчиларга тегишлидир. Агар халқ орасида ном қозониш, мансабга эришиш ёки бойлик-иззат орттиришни мақсад қилган бўлса, воизларга ҳам тегишли. Мазҳаб ва фатволар илми билан шуғулланаётганларда агар қозилик мансабига эришиш, вақфлар доирасида валий бўлиш ёки ёнидагилардан ўзиб кетиш ғоялари ўйғонса, уларда ҳам бўлиши мумкин. Умуман олганда, илм билан охиратда Аллоҳ савобидан бошқа нарсаларни талаб қилаётганларнинг ҳар бирига тегишлидир.\nИлм олимни ўз ҳолига қўймайди. Ё уни абадий ҳалокатга олиб боради, ёки абадий ҳаётга. Шунинг учун хам Пайғамбаримиз (соллаллоҳу алайҳи васаллам): «Қиёмат кунида энг қаттиқ азобланувчи Аллоҳ илмидан фойдалантирмаган олимдир», деганлар. Унинг илми нафақат бефойда, балки унга зарар ҳам келтиради. Кошки, у нажот келтирмайдиган илмдан қўтилиб қолса эди. Афсуски, ундан нажот тополмайди. Илмнинг ҳатари жуда ҳавфлидир. Илм толиби абадий мулк, доимий неъмат толиби ҳисобланади. Илм толиби учун абадий мулк ёки абадий халокат пешвоз туради. Олимнинг ҳолати дунёдаги мулк толибига ўхшайди. Агар у мол-дунё орттириш орқасида ижобий-тўғри натижага эришмаса, ўзини ҳорликдан сақлаб қололмайди. Балки ҳорликдан ҳам бадтарроқ, шармандалироқ ҳолга тушиб қолади.\nАгар: «Мунозарага рухсат беришда фойда бор, у туфайли одамлар илмга тарғиб қилинади. Агар мансаб севгиси бўлмаганида, илм инқирозга учрар эди», десанг, сўзинг бир жиҳатдан ҳақ, болалар ҳам копток ёки чўмчуқ уйини орқали мактабга тарғиб қилинади. Бу тарғиб мақталгандир. Аммо, бу мансаб севгиси бўлмаганида, илм зоеъ бўларди, дегани эмас, мансаб ошиқлари нажот топишади, деган маъно ҳам чиқмайди. Балки улар Расулуллоҳнинг (соллаллоҳу алайҳи васаллам): «Батаҳқиқ, Аллоҳ таоло бу динни ундан бенасиблар билан ҳам қўвватлайверади», «Аллох таоло бу динни фожир киши билан ҳам қўвватлайди», деган ҳадисларидаги «бенасиб» ёки «фожирлар»дан бўлади. Демак, биз ишимизни динимиз орқали яхши билиб, ўрганиб кейин савоби кенг амалларга машғул бўлишимиз керак бўлади.\nМансаб талаб қилгувчининг ўзи аввал ҳалок бўлади. Гоҳида у тарки дунёга чақиргани туфайли бошқалар салоҳият топиши мумкин ва бу эса, зоҳирини салаф уламоларига ўхшатиб, ботинида мақсади обру бўлган кишига тегишлидир. Бундайларнинг мисоли шамга ўхшаб кетади. Шам бошқаларга ёғду таратгани ҳолда, ўзи ёниб тўгаб кўл бўлиб бораверади. Соҳта олим ҳам шундай. Ўзгаларни ислоҳ қилса-да, ўзи халокат йўлида давом этаверади. Мол-дунё топишга тарғиб қилувчилар эса, ўзини ҳам, бошқаларни ҳам ёндириб тўгатадиган оловга ўхшайди.\nЎзини ҳам, бошқаларни ҳам халок этувчи олимлар. Улар очикдан-очик дунё талаб қилганлар ва унга юз тутганлар.\nЎзини ҳам, бошқаларни ҳам саодатга элтгувчи олимлар. Улар ҳалкни зоҳиру ботинда Аллоҳга даъват қилади.\nЎзларини халок қилиб, бошқаларни саодатга йулловчи олимлар. Улар зоҳиран одамларни охиратга чорлайди, ташқаридан дунёни тарк килганга ўхшаб кўринади, лекин ботини, асл мақсади халқни ўзи томонга оғдириш ёки бирор обрўга эга бўлишдир.\nБас, ҳолат шундай экан, сен ўзингнинг қайси тоифадан эканингга эътибор бер! Кимлардан ибрат олаётганингга ҳолис қара. Аллоҳ ўзи учун қилинганидан бошқа бирор илм ёки амални қабул этмаслигини ҳотирингдан чиқарма. Бу ҳақда далиллар «Риё» китоби ва «Рубъул муҳлиқот» бўлимида етарлича келади, иншааллоҳ.\nМунозара масаласини баён этдик. Кейинги мақоламизда мунозара тартиби ва у қай усулда бўлиши уломалар мисолида баён қилиб ўтамиз.\n“Диний фанлар” кафедраси кабинет мудири ва\nЮнусобод тумани “Мирза Юсуф” жомеъ масжиди\nимом ноиби Урол Назар Мустофо тайёрлади.\n302000cookie-checkМунозара ва ундан келиб чиқувчи ёмон ахлоқларнинг офатлари баёниno\nОлдингиКитоб – қалб гавҳари, кўнгил офтобиКейингиСақланиш лозим бўлган “ҳазл”лар


Бир куни устозим қўлини...\nMart 18, 2020 Mart 23, 2020\nМен жуда уятчан эдим ва бу ишларга қандай муносабат билдиришни билмасдим. Бир пайт у мумкин бўлмаган жойимга тегинди... Буни ҳатто эслаш мен учун оғриқли. Нафратланардим. Негадир бунга чидаб келардим. Эҳтимол, шундай бўлиши керак, деб ўйлардим ва барча қизларга шундай қилишади, деб ўйлаган бўлсам керак. Эслаш ҳам азоб…\nУлғайгач, мен билан ўқитувчи ўртасида нима бўлганини тушундим. Уни ҳар куни лаънатлайман. Ўша жирканч кунни лаънатлайман... кўз ёшларим оқмоқда, азобда қолдим.. Лекин ҳеч нарсани исботлай олмайман. Кўп йиллар ўтди ва у энди бу мактабда ишламайди.


Дунёдаги энг кекса аёл вафот этди — Sof.uz\nРоссиянинг Астрахань вилоятида яшовчи, дунёдаги энг кекса аёл сифатина тан олинган Танзиля Бисембеева вафот этди. Бу ҳақда РИA Новости Байбек қишлоқ кенгаши раҳбари Элман Такиев таяниб хабар бермоқда.\nТанзиля Бисембеева Астрахань вилоятининг Красноярск туманида, ўзи туғилиб ўсган Алча посёлкасида дафн этилди. Бисембеева 2016 йили расман дунёдаги энг кекса аёл сифатида Гиннесснинг рекордлар китобига киритилган эди.\nОнахон яна олти ойдан сўнг 125 ёшга кирган бўларди.\nАйни пайтда Гиннеснинг рекордлар китоби версиясига кўра, япониялик Кане Танака энг кекса аёл мақомига эга бўлиб турибди. У 116 ёшда.


Трамп Шимолий Корея раҳбари билан учрашишга тайёрлигини айтди\n23:26 / 01.05.2017\nАҚШ президенти Дональд Трамп Шимолий Корея раҳбари Ким Чен Ин билан учрашиши мумкинлигини айтди.\n"Агар у билан учрашиш жоиз бўлса, унда у билан учрашардим", деб айтди Трамп Bloomberg ахборот агентлигига берган интервьюсида.\nКорея яриморолидаги вазият Шимолий Корея бир қатор ракеталар учиргани ва ядровий синов ўтказгани ҳақидаги гаплардан кейин таранглашди. АҚШ Шимолий Кореяга қарши жанговар ҳаракатлар содир этиши мумкинлигини айтган, бироқ шунга қарамай, Пхеньянга санкциялар орқали иқтисодий босим ўтказишга эътиборини қаратган.\nКорея яриморолини ядровий қуролсизлантириш бўйича Россия, Шимолий Корея, Жанубий Корея, АҚШ, Хитой ва Япония дипломатлари иштирокидаги 6 томонлама музокаралар 2003 йилдан бери олиб борилади, бироқ 2008 йилда "боши берк кўчага" кириб қолган. АҚШ Пхеньянга нисбатан "тоқати тугагани"ни айтмоқда.\nЎтган ҳафта Шимолий Корея навбатдаги баллистик ракетани учирди. АҚШда ушбу ракета KN-17 русумидаги, ўрта масофаларга мўлжалланган ракета эканлиги тахмин қилинган.


Айланмадан олинадиган солиққа қандай ўтилади | BUXGALTER.UZ\nКўп корхоналарда пандемия туфайли жорий йилнинг олдинги даври учун реализация қилиш бўйича айланмалар кескин тушиб кетди. Бундай вазиятда, муваффақиятли фаолият юритиш учун умумбелгиланган солиқларни тўлашдан айланмадан олинадиган солиқни тўлашга ўтиш мумкин. Қандай шартларда бунинг имконияти мавжуд? Буни қандай тўғри амалга ошириш мумкин?\nBuxgalter.uz учун махсус, саволларга «Норма» эксперти Ирина АХМЕТОВА жавоб берди:\n- ҚҚС ва фойда солиғи тўловчилар айланмадан олинадиган солиқ тўлашга навбатдаги солиқ давридан (йили) бошлаб ўтишга ҳақли, башарти :\nўтишдан олдинги йил учун жами даромадлари 1 млрд сўмдан ошмаган бўлса;\nҚҚСни ва фойда солиғини танлаш ҳуқуқисиз тўлайдиган солиқ тўловчилар тоифасига мансуб бўлишмаса, айнан:\n- акцизости товарлар ишлаб чиқаришмаса ;\n- акцизости мобиль алоқа хизматлари кўрсатишмаса;\n- фойдали қазилмаларни кавлаб олишмаса;\n- товарларни импорт қилишмаса;\n- уларнинг суғориладиган қишлоқ хўжалиги экин майдони 50 гектардан кам бўлса;\n- бензин, дизель ёқилғиси ва газни охирги истеъмолчига реализация қилишмаса;\n- лотереяларни ташкил этишмаса;\n- марказлаштирилган молиялаштириш манбалари ҳисобидан объектларни (жорий ва капитал таъмирлаш бундан мустасно) қуришмаса;\n- оддий ширкатнинг ишларини юритиш вазифаси зиммасига юклатилган ишончли шахс бўлишмаса;\n- мулкида самарасиз фойдаланилаётган кўчмас мулки бўлмаса.\n1. ҚҚСни ва фойда солиғини тўловчи бўлган корхона айланмадан олинадиган солиқни тўлашга ўтмоқда\n2019 йил якунлари бўйича ЯСТ тўловчиси бўлган корхонанинг жами даромади 1 млрд сўмдан ошди, шу боис 2020 йилдан бошлаб у ҚҚСни ва фойда солиғини тўлашга ўтди. 2020 йил учун корхонанинг жами даромади 1 млрд сўмдан ошмади. Шу боис 2021 йилдан бошлаб у айланмадан олинадиган солиқни тўлашга ўтишга ҳақли.\nҚҚСни ва фойда солиғини тўлашга ихтиёрий равишда ўтган айланмадан олинадиган солиқни тўловчилар:\nбашарти жорий солиқ даври якунлари бўйича жами даромадлари 1 млрд сўмдан ошмаган бўлса;\nайланмадан олинадиган солиқни тўлашга камида 12 ойдан кейин қайта ўтишга ҳақли .\n2. Айланмадан олинадиган солиқни тўлашдан ҚҚСни ва фойда солиғини тўлашга ихтиёрий равишда ўтган корхона айланмадан олинадиган солиқни тўлашга қайта ўтади\n2018 йил якунлари бўйича ЯСТ тўловчиси бўлган корхонанинг жами даромади 1 млрд сўмдан ошмади. 2019 йилда у ЯСТ тўлашда қолди ва уни I чорак давомида тўлади. Апрель ойидан бошлаб корхона ҚҚСни ва фойда солиғини тўлашга ихтиёрий равишда ўтди.\n2019 йил учун жами даромади 1 млрд сўмдан ошмади. Айланмадан олинадиган солиқ тўлашга корхона навбатдаги солиқ давридан (йили) бошлаб камида 12 ойдан кейин ўтишга ҳақли. Мазкур вазиятда – 2021 йилдан бошлаб, башарти 2020 йил учун жами даромади 1 млрд сўмдан ошмаган бўлса.\nҚҚСни ва фойда солиғини тўлашдан айланмадан олинадиган солиқни тўлашга ўтиш учун солиқ тўловчининг шахсий кабинети орқали ДСИга тегишли хабарнома жўнатинг. Буни айланмадан олинадиган солиқни тўлашга ўтилаётган йил бошланишига қадар 10 кундан кечиктирмай амалга ошириш зарур, яъни 21 декабрдан кечиктирмай .\nСолиқ органлари сизни ҚҚС ва фойда солиғини тўлашга ўтказган бўлса, нима қилиш керак


Қизиқарли сюжети билан томошабинни экран қаршисига «михлаб» қўядиган турк сериаллари - Daryo\n19:57, 15.05.2021 36172\nТурк киносаноатида бир-биридан қизиқ сюжетга эга, турли жанрда суратга олинган сериаллар қалашиб ётибди. Воқеалар ривожи бир-бирига ўхшамаган, шу билан бирга, ўзига хослиги билан томошабинлар меҳрини қозонган лойиҳалар ҳақида маълумот бериб ўтамиз.\n2018 йили экран юзини кўрган сериалда Санем исмли қиз молиявий аҳволини яхшилаш учун опаси ишлайдиган реклама агентлигига ишга киради. Очиқкўнгил, самимий қаҳрамон фаолият юритаётган агентлик раҳбарини яхши кўриб қолади. Бир-бирига кўнгил қўйган жуфтлик бир-биридан қизиқарли воқеаларни бошдан кечиради. Томошабинлар 51 қисм давом этадиган сериални кўриш давомида бахтга эришиш осон бўлмаслиги, кўп синовлар дуч келиши мумкинлигига амин бўлади.\n«Тонг қуши»даги ижроси билан томошабинлар қалбидан жой олган актёр Жан Яман мазкур сериалда ҳам бош қаҳрамонлардан бирини гавдалантиради. Энди ошпазликни бошлаган Нозли ва у ишлайдиган хонадон эгаси Ферит бир-бирига кўнгил қўяди. Жан Яман жонлантирган бош қаҳрамон ўта талабчан ва тартиб-қоидаларга амал қиладиган, қиз бўлса бунинг акси бўлади. Воқеалар ривожи қизнинг бола уйига ошпаз бўлиб ишга кирганидан кейин бошланади. Япон ресторанини очишни истайдиган қизнинг ҳаёти шахсий ошпаз бўлиб фаолият бошлаганидан кейин ўзгариб кетади.\nСюжети тақдирдан қочиб қутилиб бўлмасликка ишора қиладиган мазкур сериалда тўрт нафар қаҳрамоннинг ҳаёти йўл транспорти ҳодисасига учрагандан кейин бир-бирига боғлиқ бўлиб қолади. Мазкур бахтсиз ҳодисада айбдор бўлган, эрининг хурмача қилиқларидан чарчаган банк ходими Зейнеп, унинг адвокати Жемре, теракт сабаб оиласини йўқотган полициячи Қодир ва эндигина қамоқдан чиқиб ҳаётини янгидан бошлашга қарор қилган Керем ўртасида нима алоқадорлик борлигини сериални томоша қилиш давомида билиб олишингиз мумкин.\nМазкур сериални кўрган ҳар қайси томошабинда Туркияга таътил учун бориш истаги пайдо бўлади. Қизларга суяги йўқ бўлган Буракнинг ҳаёти оддий оиланинг фарзанди бўлган ва таниқли қандолатчи бўлишни истайдиган Асли билан учрашгандан кейин ўзгаради. Қиз ва бадавлат йигит кулгили вазиятлардан бирида танишади.\nУшбу сериални томоша қилиш давомида она фарзандларининг бахти учун ҳамма нарсага тайёр бўлишини яна бир марта тушуниб етиш мумкин. «Қанотсиз қушлар»да ҳамма нарса — севги, нафрат, садоқат, хиёнат ва умид бор. Ундаги психологик ёндашув ва ёрқин келажакка бўлган ишончнинг мужассамлиги оддий нарсаларга ҳам бошқа кўз билан қараш, ҳатто чорасиз туйилган муаммоларга ҳам қўл силташга ундайди.\nСценарий муаллифлари фантазиясининг чегара билмагани ва ажойиб севги қиссасини ўз ичига олган «Севги изтироби» Туркияда «Муҳташам юз йил»дан кейин иккинчи машҳур сериал саналади. Илк бор автобусда учрашган жуфтлик – бадавлат оиланинг рассомлик билан шуғулланадиган қизи Ниҳон ва оддий оиланинг фарзанди Камол ўртасида кейинчалик севги пайдо бўлади. Қаҳрамонлар бир қанча қийинчилик ва синовларни бошдан кечиради.\nЭътибор марказида ресторан бизнеси билан шуғулланадиган Кузгун оиласи бўлади. Томошабин асосий қаҳрамонларнинг муносабатларини кузатиш билан овора бўлган бир вақтда бошқа қаҳрамонларнинг сирлари очилиб, воқеалар ривожи янада қизиқарли тус ола бошлайди.\n2021 йилда суратга олинган ҳамда томоша қилиш тавсия этиладиган турк сериаллари (фото)\n2021 йил баҳор мавсумида якунланаётган учта машҳур турк сериали\nТомошабинни «экранга михлаб қўядиган» турк сериаллари\n16:11 Бугун 148\n16:00 Бугун 1947\n15:54 Бугун 799\n15:39 Бугун 2097\n11:45, 16.06.2021 107372\n16:22, 17.06.2021 86548\n22:22, 16.06.2021 85227\n13:34, 16.06.2021 77021


Гулчеҳралар | Saodat журнали\nДомой » Гулчеҳралар\nУлкан шоир, давлат ва жамоат арбоби Эркин Воҳидовнинг асарлари шеърият ихлосмандларининг қалбидан муносиб ўрин олган. Ардоқли шоиримизнинг ҳар бир ютуғида, қувончу изтиробида елкадош бўлган мунис рафиқаси Гулчеҳрахоним Воҳидова билан бўлган суҳбат чоғида беназир инсоний фазилатлар эгаси Эркин Воҳидовнинг ёрқин сиймосини, донишманд қиёфасини қайта кўргандек бўлдик. – Гулчеҳра опа, сиз Эркин Воҳидов билан эллик уч йил бирга яшагансиз. Нафақат умр йўлдоши, ...\tБатафсил »\nБолалигимда дастурхон ёки лаганда еганимиздан ортиб қолган бирор таомми, нон ушоқлариними ташламоқчи бўлсам бувим: “Увол бўлади, болам”, деган гапни кўп такрорлар эди. Бу сўзнинг мағзини то улғайиб, ўзим уй-рўзғор қилгач, тушуниб етдимки, замирида халқимизга хос жами яхши сифатлар мужассам экан. Бугун она диёримизнинг қай гўшасига боқманг, юксалиш, ривожланиш. Шаҳар ва қишлоқлардаги яшаш шароити яхшиланиб, ҳамюртларимиз ҳар тонгни эртанги кунга умид, ...\tБатафсил »\nМурза ГАПАРОВ Қирғизистон Республикаси халқ ёзувчиси (1936-2002). Унинг “Қоракўлнинг ғозлари”, “Қора тўрғай”, “Бойчечак”, “Ойгул тоғ”, “Қишлоқча” сингари ҳикоя ва қиссалари нашр қилинган. Телефон узоқ жиринглади. Кияз унинг овозини анчагача эшитиб ётиб, аранг кўзини очди. – Алло… – Бу Исоқовнинг уйими? – Ҳа. – Новқот билан гаплашинг. Новқот – туғилиб-ўсган тумани. У ёқда кўп қариндош-уруғлари яшайди: отаси, онаси, оға-инилари, амма-холалари, янгалари… ...\tБатафсил »\n– Менга қаранг, адаси, “Ҳовли оламан”, деганингиз деган. Қачон оласиз ўша ҳовлини? Қачонгача онангизнинг қош-қовоғига қараб яшайман. Ўлар бўлсам ўлиб бўлдим-ку, ахир. Ортиқ чидолмайман энди. Ҳаммага ўхшаб яшагим келади мениям… Хотинининг тўхтовсиз жаврашидан Толибжоннинг асаби бузилди: – Нима қил дейсан? Онамни ҳайдаб юборишимни истайсанми? – Ҳайданг деётганим йўқ. Уй олинг, чиқиб кетайлик, деяпман, –деди Саломат эрини юмшатишга уриниб. – Онам ...\tБатафсил »\nОбуна – 2019\n“ТЕЛЕГРАМ”да оналар нималарни муҳокама қилишмоқда?\nМавзу фарзандлар ҳақида (ми?) Сарлавҳани ўқибоқ, “Яна интернет тармоқларининг танқиди бошланди”, деган ўйга бораётган бўлсангиз керак. Кейинги пайтларда оммавий ахборот воситаларида интернет хуружлари ҳақидаги кўрсатувлар, мақолалар кенг ёритилмоқда. Айрим тармоқлар ёшларимиз онгини заҳарлаб, аянчли йўлларга бошлаётгани ачинарли ҳол, албатта. Аксинча, бу тармоқлардан ақл билан фойдаланаётганлар орасида вақтини тежаб, муаммоларини тез ҳал қилаётганлар ҳам анчагина. Тилимизга “Интернетдаги гуруҳлар” атамаси анча ўрнашиб ...\tБатафсил »\nБотмай тур, қуёш…\nУ дераза пардасини четга суриб, чўғдек қип-қизил уфққа термилиб қолди. Туя ўркачига ўхшаш адирлар нимқизғиш товланар, тепароқдаги бир тутамгина адашган булут ҳам пуштиранг кўринади. Қанийди, ҳув ўша гўзаллик бағрига сингиб кетса-ю, намозшомда кўксига бир қучоқ бинафша босиб қайтса… Кечаги кўрган туши ёдига тушиб, юраги алланечук орзиқиб кетди. Қир-адирда чопқиллаб кийикдек сакраб юрганмиш. Атроф кўм-кўк майсазор. Товонига тегиб турган бахмалдек ўт-ўланлардан ...\tБатафсил »\nАгар ҳикматга бўлса илтифотинг…\nМиттигина Юлдузнинг орзулари бир олам эди. Бутун маҳалла, таниқли шоирлар эътироф этадиган дадаси Равшан Файзнинг китобларини тинмай варақлар, уларни ўқигани сайин қалб деб аталган мўъжизанинг илк титроқларидан бедор бўлиб борар эди. Бир куни айвонда китоб ўқиб ўтирганди, дадаси келиб қолди. “Дадажон, сиз ҳаммага дастхат ёзиб берасиз-ку, манави китобингиз менга жуда ёқди. Илтимос, дастхат ёзиб беринг”, – деди бурро тиллари билан. ...\tБатафсил »\nҚаҳрамонимиз Маъмура ИСЛОМОВА Сардоба туманидаги Пахтаобод қишлоқ хўжалик касб-ҳунар коллежининг бўш ётган биносида тикув цехи очиб, шу бугунги кунда ўттизга яқин аёлни иш билан таъминлаган. Суҳбатдошимиз сўзларини тинглар эканман, “Аёлнинг қирқта жони бор” деган нақлга ишонгим келди. – Болалигимда кутилмаган дард билан оғриганман. Ўн бир-ўн икки ёшгача қўлтиқтаёқда юрдим. Дадам Сорабек Холмуродов қалами ўткир журналист. Дардманд бўлиб, ногиронлик аравасига михланиб ...\tБатафсил »\nКўнглида тоғ бўлсин…\nЎзбекистон Республикаси Президентининг “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги Фармони ижроси бажарилишини таъминлаш борасида Сирдарё вилоятида ҳам бир қатор ибратли ишлар амалга оширилмоқда. Бу ҳақда вилоят ҳокими ўринбосари, хотин-қизлар қўмитаси раиси Дилфуза Ўролова билан суҳбатлашдик. – Вилоятда хотин-қизлар сони 406,1 минг нафарни ташкил этади. Уларнинг фаровон турмуш тарзини янада яхшилаш, аёллик бахту саодатидан тўлақонли ...\tБатафсил »


Қобил қори Одилжон ўғли: “Оёқ босиш билан инсон тақдири ўзгариб кетмайди”\n23:14 / 08.07.2017\nБугун Ўзбекистонда ўтаётган замонавий тўй-ҳашамлар, сир эмаски, ўта дабдаба ва ҳашамат билан ўтказилмоқда. Бунинг устига бу маросимларга бидъат амаллар ҳам аралашиб қолмоқда-ки, бу киши кўнглини хира қилади. Айнан мана шу ҳолатлар, бу ишларнинг зиёни ва олдини олиш чоралари ҳақида Тошкент шаҳридаги "Камолиддин Ориф – Ал Бухорий" жоме масжиди диний ходими Қобил қори Одилжон ўғли билан суҳбатлашилди.\nБидъат сўзи “янгилик пайдо қилиш”, деган маънони англатади. Яъни шариатда, ҳадисда ва оятда йўқ амалларни инсон ҳаётига олиб кириш ва уни сингдириш бидъат амаллар дейилади. Бу, аксари ҳолатларда, бизнинг тўй маросимларимизда учраб турибди, - деди Қобил қори Одилжон ўғли.\nНикоҳ тўйи бошқа маросимларга қараганда инсон ҳаётида алоҳида ўрин тутади. Бу кунлар ҳаммага ҳам насиб этавермайди. Мана шу базмда бизда яхши одат бор: куёв ва келин ҳақига ҳожи ота-ҳожи оналардан дуо талаб қилишади. Аммо айрим бидъат амалларнинг қилиниши мутлақо нотўғридир. Куёвларимиз айрим илмсиз куёвжўраларнинг, келинларимиз эса илмсиз янгаларининг гапларига қулоқ осиб, бидаъат амалларга қўл уриб қўйишмоқда. Тошкентдаги никоҳ базмларига эътибор қаратадиган бўлсак, келинни машинадан тушираётган вақт унга куёвнинг оёғини, куёв томони эса келиннинг оёғини биринчи босишга ундашади. Бунга сабаб ким биринчи оёқни босса ўша оилада пешқадам, раҳбар бўлади, деган хурофий тушунчанинг борлигидадир.\nАллоҳ ўзининг каломи Қуръони каримда: “Эркак киши оилада раҳбар”, деб марҳамат қилган. Оилада кимнинг устунлигини Аллоҳ ўз китобида белгилаб қўйган. Битта оёқ босиш билан инсоннинг тақдири ўзгариб кетмайди. Бидаътларга мисоллар кўп, масалан, келин ва куёв гўшангага киргач, уларнинг олдига Қуръон ва ойна олиб кириб, уларга қараб ният қилинглар дейилади. Бу ҳам бирорта эътиборли китобда таъкидланган амал эмас, - деб таъкидлади суҳбатдошимиз.\nУ кишининг таъкидлашича, бундай маросимларда яхши ниятлар, Яратганга чин дуолар қилинади. Чунки бу дуоларда ҳикмат жуда кўп, уларнинг қабул бўлиши эса улкан яхшиликдир.\nҚобил қори Одилжон ўғли билан бўлиб ўтган суҳбатда бидъатларнинг вилоят томонларда урчиган турлари, уларнинг нечоғли кераксиз амаллар эканлиги, бу инсонни гуноҳкор этиб, эртага оиладан яхшилик ва баракани кетгазиши мумкинлиги ҳақида ҳам фикр юритилди.\nникоҳ тўй бидъат\nҲиндистонлик сиёсатчи қизининг никоҳ тўйига 5 млрд рупийлик зиёфат уюштирди


Ўзбекистонликларнинг ички аъзоларини пуллаган шифокор ушланди | Qalampir.uz\nОлам\t20 Ноябрь 2019 12:13 19583\nҚозоғистонда Чимкент шаҳридаги шифохона бош шифокори Абил Донбой полиция ходимлари томонидан ҳисбга олинди. Унга инсон ички аъзоларини ноқонуний олиш айблови қўйиляпти. Бу ҳақда “Tengrinews.kz” хабар берди.\nЧимкент 1-рақамли шаҳар клиник шифохонаси бош шифокори жорий йилнинг 18 ноябрь куни Қозоғистон ИИВ Тергов департаменти томонидан қўлга олиниб, вақтинча сақлаш изоляторига жойлаштирилди. Судгача тергов давомида аъзолар трансплантацияси соҳасида ноқонуний фаолият юритувчи жиноий гуруҳ аниқланган.\nГуруҳ таркибида чет эл фуқаролари ҳам бўлган. Донор сифатида моддий шароити оғирлиги туфайли ўз аъзоларини сотишга мажбур бўлган Ўзбекистон, Қирғизистон ва Украина фуқаролари жалб этилган. Исроил ва бошқа узоқ давлатларнинг фуқаролари уларнинг аъзоларини сотиб олишган.\nТерговчилар шифохона бош шифокори 37 ёшли Абил Донбой жиноий гуруҳ аъзолари билан тил бириктириб, катта пул эвазига ички аъзоларни кўчириб ўтказиш бўйича ноқонуний операцияларни амалга оширганини аниқлашди.\nШифокорга Қозоғистон Жиноят кодексида назарда тутилган моддаларга кўра трансмиллий жиноий гуруҳда иштирок этиш ҳамда одамларнинг аъзоларини ноқонуний олиш айблови қўйиляпти. Айни вақтда тергов ҳаракатлари давом этмоқда.\nҚозоғистон жиноят трансплантация\n14 Июль 08:38 83120\n14 Июль 20:05 54788\n13 Июль 08:33 45400\n13 Июль 23:00 44145\n14 Июль 00:07 30492


ИнтерФУТБОЛ :: Ҳимоячимисан? Гол ур!\nСўнгги пайтларда «Реал» ҳимоячиси Серхио Рамоснинг ўз голлари билан жамоаси жонига оро кираётганига кўп гувоҳ бўляпмиз. «Барселона» ва «Малага»га қарши баҳсларда халоскорга айланганини барча кўрди. Яқинда Soccer.ru мудофаа чизиғида тўп суришига қарамай, тўп-урарлик салоҳиятини ҳам намоён этган машҳур ҳимоячиларга тўхталиб ўтди. Табиийки, улар орасида Рамос ҳам бор.\n763та ўйинда 253та гол - Рональд Куманнинг ушбу рекорд кўрсаткичи сайёрамизнинг энг сермаҳсул ҳимоячилари учун «ориентир»га айланса, ажабмас. Бундан бир неча кун олдин голландиялик афсона «Барселона» сафида жаримадан тўп киритиш бўйича унинг рекордини такрорлаган Мессини табриклаганди. Бироқ ўзининг умумий рекордини ҳеч кимга топширмоқчи эмас, ахир у стандартлардан гол уриш билангина чекланиб қолмасди-да. Шу ўринда айтиш керакки, Куман голларининг бир қисмини ярим ҳимоячи сифатида урган. «Эвертон» устози ўйинчилик пайтида бир чизиқ бўйича кучли зарба бериб, донг таратган ва уни қайтариб бўлмасди. Гол машинасига айланган Рональд техник ижро борасида ҳам мақтана оларди. Клублар ва терма жамоада сафида жами 253та тўп киритиш ҳамма ҳимоячининг ҳам қўлидан келавермайди. Мисол учун, ҳатто Россия футболи тарихидаги энг сермаҳсул ҳужумчилардан бири Александр Кержаков ҳам фаолияти давомида шунча гол урмаган. Тўғри, «Зенит» фахрийси камроқ ўйин ўтказган, аммо унда тўп киритиш учун қулай имкониятлар анча бисёр эди. Шунинг учун Куман - афсона!\n175та гол - бу Жанубий Америка учун рекорд кўрсаткич. Манаман деган ҳужумчилар ҳам голлар сони бўйича Даниэль Пассарелла билан баҳслаша олишмаган. «Ривер Плейт» афсонасининг кўрсаткичлари Куманнинг голлари олдида қадрсизланаётгандек туюлиши мумкиндир, бироқ аргентиналик ўйинчи Европага келгач, «Фиорентина» ва «Интер» сафида марказий ҳимоячи ва либеро сифатида тўп сурганини унутмаслик даркор. У қанотларга ўтмаган, ҳужумларда ҳам доим иштирок этмаган. Бироқ стандартлар - ҳимоядаги чемпионларнинг қуролидир.\n163та гол - тарихдаги энг сермаҳсул испаниялик ҳимоячи Фернандо Йерронинг кўрсаткичи. Рамос унга рақобатчи бўлолмайди, бу тушунарли. Аммо «Реал» сафидаги фаолияти бошида у Серхио ва Мадрид клубининг бошқа сермаҳсул ҳимоячиларидан фарқли равишда ҳужумга анча яқинроқ ўйнаганини ҳамма ҳам эслай олмаса керак. 1991|1992 йиллар мавсумида унинг ҳисобида 26та гол бўлган ва бу ҳазил эмас. Шунга яқин биргина кўрсаткични 25та голи билан Пассарелла қайд этганди.\nЭнг сермаҳсул франциялик ҳимоячи Лоран Блан клублар ва терма жамоадаги фаолиятида 154 бор тўп киритган. У «Монпелье»дан тортиб, «Манчестер Юнайтед»гача бўлган барча клубларида гол урган. Аммо ойдинлик киритиш керакки, 82та тўпни қадрдон жамоаси сафида ярим ҳимоячи бўлиб ўйнаган кезлари киритган. Яъни, Блан марказий ҳимоячига айланганида унинг сермаҳсуллиги у қадар зўр бўлмаган.\n114та - Осиёнинг энг сермаҳсул ҳимоячиси Тулио Танака ҳисобида худди шунча гол мавжуд. Онаси италиялик бўлган япон футболчиси ҳимоячи бўлиб етишди, лекин голларни коллекция қилишни унутмади. Отаси ёки онаси бошқа давлатдан келган японлар болалар учун мазах бўлишади, аммо Тулио мактаб инжиқликларидан яхши ўтиб, Япония футболи афсонасига айланди. Унинг европалик футболчилардан фарқли ўлароқ, «кунчиқар юрт»да кўп ўйнамаганини инобатга оладиган бўлсак, голларнинг ўртача кўрсаткичи бўйича Тулио жаҳондаги энг сермаҳсул ҳимоячи бўлиб чиқади.\n113та гол - бу рекорд Англия футболи тарихидаги энг сермаҳсул ҳимоячилардан бири Стив Брюсга тегишли. Инглизлар термасида ўйнамаган, лекин кўп йиллар давомида «Манчестер Юнайтед» шарафини ҳимоя қилган футболчи учун бу муносибдан ҳам ортиқ кўрсаткич, дейиш мумкин. Сабаби, масалан, жарима майдонининг ҳозирги даврдаги қаҳрамони Жон Терри бундай натижа билан мақтана олмайди.\n113та гол Роберто Карлоснинг ўта сермаҳсуллигини тасдиқлаб турибди. Бразилиядан бошлаб, Ҳиндистон клубларигача етиб борган «Реал» фахрийси ўзини ғаройиб тўп-урар деб аташи мумкин. Лекин Куман даражасидагидек эмас, албатта. Кучли зарбалар устасининг кўрсаткичлари ёмон эмас, бироқ футбол тарихининг энг сермаҳсул ҳимоячилари билан баҳслашиш қийин. Қанот ўйинчисининг асосий иши тўпни ошириб беришдан иборат эканлиги туфайли ҳам гол уриш осон бўлмаган.\n111та - тарихдаги энг сермаҳсул немис ҳимоячиларидан бири бўлиш учун айнан шунча гол уриш кифоя қилди. Франц Беккенбауэр Пауль Брайтерни бир нечта голга ортда қолдиришга эришган. Бу ерда айрим голлар борасида тортишиш мумкин. Яхшиси, биринчилик ушбу икки жаҳон чемпиони ўртасида тақсимланса, мақсадга мувофиқ бўлади. Ахир ўзгаларнинг голи «Кайзер»нинг ютуқларини бекор қилмайди-ку. Бошида ёш Франц ярим ҳимояда ўйнаган, худди кейинроқ Баллак ҳаракат қилган жойда. Рақиб дарвозасини тез-тез нишонга олишга уринарди. Бироз вақт ўтиб либеро жойида хоҳлаган ишини қилди.\nАргентина, Колумбия ва Мексика каби давлатларнинг турли клубларида ўйнаган Эдгардо Бауса 499та ўйинда 109та тўп киритган. Натижада баланд бўйли ўйинчи футбол тарихидаги энг сермаҳсул марказий ҳимоячига айланди. Аргентина терма жамоасининг ҳозирги кундаги бош мураббийида шундай истеъдод бўлганлигини ким ҳам ўйлабди, дейсиз. Собиқ футболчининг сермаҳсуллигидан ҳамманинг ҳам хабари бўлмаган, ҳойнаҳой. Дарвоқе, Бауса - очиқкўнгил инсон, ахир ҳамма мураббий ҳам шахсий сайтини очавермайди.\nЯнги даврнинг энг сермаҳсул ҳимоячиларидан бири 36 ёшли Жон Терри 72та голли шахсий рекордини қайд этган. Бу рақамга қараб шуни тушуниш мумкинки, 90-йиллар бошидаги Чемпионлар Кубоги финалида Куман томонидан киритилган «Барселона»нинг ғалаба тўпидан кейин футбол кескин ўзгарган. Энди юзталаб гол ура оладиган ҳимоячини учратиш қийин ва бунга рақиблар йўл қўймасликлари муқаррар. Жон Терри ҳимоянинг жуда сермаҳсул ўйинчиси бўлиши мумкин, аммо фаолиятида 100та гол уролмайди, барибир.\n67та гол - Ла Лиганинг ғаройиб рекорди, ахир у ерда Рональд Куман ўйнарди-да. Буюк голланд легионери Испания чемпионати доирасида худди шунча тўп киритган. Кейинги ўринни «Реал»нинг икки вакили Фернандо Йерро ва Пирри бўлишиб туришибди. Учинчи поғона Рамосга тегишли. Бироқ Куманнинг ҳеч йўқ примера доирасидаги рекордини янгилаш учун у яна 5-7 йил ўйнаши шарт.\n63та гол - бу натижа Россия футболининг энг сермаҳсул ҳимоячиси бўлмиш Сергей Игнашевичга тегишли. Серёжа рекордни бундан икки йил олдин янгилаб, Игорь Чугайновни ортда қолдирган. Евсеев билан Онопкони қувиб ўтганигаку анча бўлганди. ЦСКА ҳимоячисини яқин орада ортда қолдириш осон эмас, чунки бунинг учун барқарор ва сермаҳсул ўйин кўрсатиш лозим. Бундай ишни уддалайдиган йигитлар ҳозирча кўринмаяпти. Ҳаттоки, қанот ҳимоячилари ва хавбеклар ҳам ўттиз ёшга бориб-бормай фаолиятларида 40та гол уришлари мумкин, холос. Лекин нима бўлишидан қатъий назар, Игнашевичнинг кўрсаткичи ажойиб.\n«Вердер» ва «Вольфсбург» сафида жами 56та гол урган марказий ҳимоячи Налдо Германиянинг янги даврдаги энг сермаҳсул мудофаа қўрғони вакили бўлиб турибди. Голли узатмалар борасида ҳам бразилиялик ҳимоячи яхши натижага эга. Кўриб турганингиздек, гол уриш мақсадида таваккал қилиб олдинга борадиган ҳимоячиларнинг даври ўтди ва ўз-ўзидан Беккенбауэрнинг натижасини янгилай оладиган ҳимоячи яқин вақт ичида чиқмаса керак.\nЯқинда «Малага» билан ўйинда «дубль» қайд этган «Реал» ҳимоячиси Серхио Рамос Испания чемпионатидаги голлари сонини 50тага етказиб олди. Улардан иккитасини «Севилья» таркибида ўйнаб юрган кезлари уришга муваффақ бўлган. Қолган 48таси табиийки, Мадрид клубидаги фаолиятига тўғри келади. Бундан ташқари, Рамос пенальтилар тепиш имкониятига эга эмас. Агар «Реал»да Роналду бўлмаганида, пенальтиларни катта эҳтимол билан айнан Серхио ижро этарди. Кейин қарабсизки, унинг голлари сони аллақачон юзтадан ошарди.\n48та голга муаллифлик қилган Даниэль Алвесни ҳам ғаройиб ҳимоячи, дейиш мумкин. Сабаби, ўтган йилнинг май ойида бразилиялик ўйинчи 100-голли узатмасини қайд этиб, примера тарихида учинчи ўринга чиқиб олганди. Ундан юқорида фақатгина Месси ва Фигу туришибди. Мисол учун, Роналду ҳали юзлик довонга етиб бормаган. Ҳимоячи учун бундай кўрсаткич ноодатий ҳисобланади ва ҳатто айрим афсонавий плеймейкер ҳамда вингерлар ҳам бу каби натижа билан мақтана олишмайди Шу боис Алвес ушбу рўйхатга киритилмаганида нотўғри иш бўларди.\n40та гол - ушбу АПЛ рекорди табиийки, Жон Террига тегишли. «Иккинчи қават»да ўйнаш бобида устаси фаранг футболчи ўз голларининг 27тасини боши билан урган. «Челси» аъзосидан кейинги ўринни «Эвертон»нинг собиқ ҳимоячиси Дэвид Ансворт 38та голи билан банд этган.\n«Милан» ва Италия терма жамоасининг афсонавий ҳимоячиси Паоло Мальдинида ҳам 40та гол мавжуд. Бироқ Терридан фарқли ўлароқ, Паоло ўз голларини клуб ва миллий жамоа сафларида урган. Шунга қарамай, фаолиятида мингтадан зиёд расмий ўйин ўтказган ҳимоячи учун бу яхши натижа.\nЖарима тўпидан 28та гол. Мазкур натижа Сербия футболи тарихидаги энг сермаҳсул ҳимоячи Синиша Михайловичга тегишли. Дель Пьеро, Роберто Баджо ва Тотти каби юлдузлар эса ундан орқада қолиб кетишган. Ҳимоячи юқорида тилга олинган ўз ишининг усталарини ортда қолдирибдими, демак унинг голеадорлик истеъдодига шак-шубҳа бўлмаслиги керак.\nЯна Серхио Рамосга қайтамиз. Испания чемпионатининг 2010|2011 йиллар мавсуми бошидан буён унинг ҳисобида 26та гол тўпланиб қолган. Бу билан Рамос айни пайт топ-лигаларнинг энг сермаҳсул ҳимоячиси бўлиб турибди. Кейинги ўринларни 25та гол билан «Эвертон» вакили Бейнс ҳамда 23та голга муаллифлик қилган «Фиорентина» аъзоси Гонсало Родригеслар банд этишган. «Челси»нинг икки ўйинчиси Жон Терри ва Бранислав Иванович 21тадан гол уришган. Етакчи чемпионатларнинг қолган барча ҳимоячилари эса 20тадан кам тўп киритишган.\nХуллас, Куманга яқинлашишга даъвогар футболчиларнинг доираси жуда тор. Ҳаттоки, Рамос ҳам унга киролмаса керак. Ҳозирги кунга келиб Серхио фаолиятидаги 100-голини уришга анча яқинлашган, бунинг учун кўп йиллар давомида шаштини туширмасдан ўйнаши лозим. Ёки у Роналдунинг сотилишини кутиб, пенальтилар тепиш ҳуқуқини ўзиники қилиб олиши даркор. Бироқ нима бўлишидан қатъий назар, Серхио «Реал» учун жуда муҳим ўйинчи бўлиб қолаверади. Ҳар ҳолда, яқин ўтмишдаги Чемпионлар Лигасининг финал ўйинлари ҳамда ўтган йилги Европа Суперкубоги баҳси бу фикрлар нечоғли тўғри эканини тасдиқлаб беради. Ҳаттоки, Криштиану ҳам бундай ўйинларда иккинчи даражали футболчига айланиб қолди. «Реал» сардори кўп гол уриш билан бирга жамоани бир неча маротаба мураккаб вазиятлардан олиб чиққан. Фақатгина ҳужумчилар Рауль билан Ди Стефано «Реал» тарихида учта турли хил еврокубок бахсларида тўп киритишган. Энг асосийси, Серхионинг голлари соврин ютишда асқотяпти, муҳим ўйинлар натижасига таъсир ўтказмоқда. Бу - голни ҳис эта оладиган ҳақиқий етакчининг кўрсаткичлари.\nҲозирги кунга келиб Серхио фаолиятидаги 100-голини уришга анча яқинлашган, бунинг учун кўп йиллар давомида шаштини туширмасдан ўйнаши лозим. Ёки у Роналдунинг сотилишини кутиб, пенальтилар тепиш ҳуқуқини ўзиники қилиб олиши даркор.


Сербия Президентига суиқасд тайёрлангани маълум бўлди | Qalampir.uz\nСербия Президентига суиқасд тайёрлангани маълум бўлди\nОлам\t09 Февраль 10:31 2427\nСербия полициясида мамлакат Президенти Александр Вучичга суиқасд тайёрланаётгани тўғрисида тезкор маълумот мавжуд. Суиқасд Белградда 27 январь – ўрта аср Сербия давлати асосчиси Стефан Неман ёдгорлиги очилган куни содир бўлиши мумкин эди. Бу ҳақда Сербия Жиноий полиция бўлими бошлиғи Богдан Пушич маълум қилди.\nУнга кўра, Белграддаги ёдгорликнинг очилиш маросимида унинг ҳаётига суиқасд қилишга уринишгани сабабли 850 дан ортиқ махсус кучлар давлат раҳбарини ҳимоя қилиш учун қатнашган.\nЖорий йилнинг 4 февраль куни Сербия ҳуқуқни муҳофаза қилиш органлари ходимлари махсус операция давомида Белградда уюшган жиноий гуруҳнинг 17 аъзосини ҳибсга олди. Уюшган жиноий гуруҳ футбол мухлислари гуруҳи сифатида ниқробланган, шунинг учун ҳибсга олишлар ва тинтувлар “Партизан” ва “Раико Митиc” стадионларида (“Црвена Звезда” клубининг уй аренаси) бўлиб ўтган.\nМамлакат Ички ишлар вазирлигининг хабар беришича, гуруҳга тегишли квартиралардан иккита снайпер милтиғи топилган. Ҳибсга олинганлар қотиллик, одам ўғирлаш, товламачилик ва гиёҳванд моддалар савдосида айбланмоқда. Шу билан бирга, ҳибсга олинганларнинг Вуcичга қилинган суиқасдга алоқадорлиги тўғрисида аниқ тасдиқланган маълумотлар ҳали эълон қилинмаган. Айни пайтда тергов ҳаракатлари олиб борилмоқда.\nАлександр Вучич ўтган йилнинг 20 октябридаги халққа махсус мурожаатида мафияга қарши уруш эълон қилганди. Кейинчалик Сербия Президенти жиноятчилар давлатни мағлуб эта олмаслигини таъкидлади.\n18 Апрель 17:04 48980\n19 Апрель 17:22 36641\n19 Апрель 11:39 24416\n19 Апрель 09:36 20169\n19 Апрель 08:24 18252


Ховос шаҳарчасининг янги маркази «Мирзачўл тажрибаси» асосида қурилади\nХовос шаҳарчасининг янги маркази «Мирзачўл тажрибаси»...\n19.02.2019 16:35 0 1560\nПрезидент Шавкат Мирзиёев Сирдарё вилояти Ховос туманига ташриф буюриб, Ховос шаҳарчасининг бош режаси билан танишди. Бу ҳақда Президент матбуот хизмати хабар берди.\n«Мирзачўл тажрибаси» асосида Ховос шаҳарчасининг янги маркази бунёд этилиши режалаштирилган. М-39 автомобиль йўли бўйидаги 42 гектар ҳудудда комплекс қурилиш ишлари лойиҳалаштирилган. Унга мувофиқ, бу ерда маҳаллий ҳокимият ва бошқарув органлари бинолари, давлат хизматлари агентлиги, тижорат банклари, турар жойлар, мактаблар, истироҳат боғи, хотира майдони, кинотеатр, кутубхона, масжид, бозор, савдо ва маиший хизмат шохобчалари қурилади. Йўл инфратузилмаси ривожлантирилиб, аҳоли ва транспортлар учун қулайликлар яратилади.\nШунингдек, «Ўзпахтасаноат» акциядорлик жамияти томонидан Сирдарё вилоятида 32 та тикувчилик мажмуалари ташкил этиш режалаштирилган. Бу цехлар асосан кам таъминланган ва ногиронлиги бўлган хотин-қизларга мўлжалланган бўлиб, жами 4 минг 200 дан ортиқ иш ўрни яратилади.\nШавкат Мирзиёев аввалроқ, Сирдарё туманидаги «Сирдарё универсал ойна» масъулияти чекланган жамияти фаолияти билан танишган эди.\nШавкат Мирзиёев Сирдарё Ховос\nСиёсат Кеча, 16:36


Батафсил... Янги шарх қўшиш «Кўзи оч» бола?! Тарбиялаймиз!\nБатафсил... Янги шарх қўшиш «КАЛЬЦИЙ КАМАЙСА, АҚЛИЙ РИВОЖЛАНИШ СУСТЛАШАДИ?!»\nБатафсил... Янги шарх қўшиш Болаларга тежамкорликни ўргатамиз!\nБатафсил... Янги шарх қўшиш Кичкинтой таомномасини тузамиз!\nБолажонингиз 5 ойлик бўлди. Унинг ширингина табассуми, пишиллаб ухлаши, бетакрор ва ёқимли исига тўймайсиз. Кўкрагингизни тутсангиз, шошиб, тамшаниб эмаётганини кўриб, қувонасиз. Атрофдагилар эса гўдакни парваришлаш борасидаги маслаҳатлари билан йўл-йўриқ кўрсатишдан зерикишмайди. Тўрт болали овсинингиз «фарзандингизга қўшимча овқат беринг» дея ҳар куни камида 5 маротаба такрорлайди. Хўш, бу каби ҳолатлар сизни ўйлантираяптими? Мушкулингизни осон қилиш мақсадида олий тоифали шифокор, педиатр Дилором ОМОНТУРДИЕВА маслаҳатлари билан таништирамиз. Биринчи таомни қачон, қанча миқдорда ва нималар берилиши ҳақида батафсил маълумот оласиз. Батафсил... Янги шарх қўшиш ГИЖЖАЛАРДАН САҚЛАНАМИЗ!\nБупаразитлартаъсиридан ҳечким ҳимояланганэмас. Негаки, гижжалардеярли ҳаммаёқдабўлишимумкин. Уларорганизмнизаҳарлайди. Натижада, одамнингиммунтизимипасайиб, касалликларолдидаожизқолади. Айниқса, болаларучунбузараркунандалархавфли. Аммооналаримизэринмайоддийтозаликқоидаларигариояқилишса, гижжалархавфийўққачиқади, ҳисоб. Бу ҳақдамақоламизданбилиболасиз. Батафсил... Comments (2) Эҳтиёт бўлинг, қишки кўз касалликлари!\nБатафсил... Янги шарх қўшиш «Ойижон, мушукчамни ҳайдаб юборманг!»\nБолалар нимани орзу қилади? Улар биз каби туганмас бойлик, қимматбаҳо автомобиль, шкаф тўла сўнгги урфдаги кийим-кечак ҳақида хаёлллар суришмайди. Битта шарбат, музқаймоқ ва шоколад болаларнинг бахтли бўлиши учун етарли. Яна «жажжи ҳайвончам бўлса эди» деб қўшиб қўйишади. Айримлари орзусини амалга оширишни истаб, кўчадаги қаровсиз қолган мушук борми, кучук борми ўзи билан уйига етаклаб келади. Биз эса боланинг нимага бу ишни қилганини сўраб ҳам ўтирмай, «Кўзимдан йўқот» деймиз! Шу билан ҳаммаси ҳал бўлади... Балки масалага бошқачароқ ёндашган маъқулдир...\nБатафсил... Янги шарх қўшиш Кичкинтой хуррак отса...\n«Ўғлим «уят иш» қилаётганини сезиб қолдим»...


“Бир футболчи тарихи”. Конор МакГрегорни жангга чорлаган “Фахрий Легион” – Оливье Жиру ҳақида / CHAMPIONAT.asia\n21:10Спортчилар ижтимоий тармоқларда 0 21:05“Реал”нинг ёзги трансфер ойнасидаги режалари маълум 3 20:45Фонсека МЮга қарши ўйинда камбэкка ишонмоқда 5 20:30Баҳром Ҳайдаров: "Бундай ўйинларда 1-2та вазият кўп нарсани ҳал қилади" 2 20:20Поп юлдузи “Ипсвич” ҳомийсига айланди 0 20:05ЕЧЛ. Инглизча финал Англияда ўтиши мумкин 8 20:00Темурхўжа Абдухолиқов: “Муборакда катта иштиёқ эвазига ғалаба қозондик” 0 19:45ЕЧЛда ҳафта рамзий жамоаси эълон қилинди 13 19:40"Тезкор студия". "Пахтакор" "Турон"ни юта олмади. 7-тур якунлари 11 19:31Италия Кубогида энди фақат А ва Б Серия жамоалари қатнашади 4 19:30Миржалол Қосимов: "Термизда ҳақли ғалабага эришдик. "Жўжани кузда санаймиз" 8 19:16"Турон" - "Пахтакор" 1:1. Highlights 10 19:12"Сурхон" - АГМК 0:1. Highlights 0 18:55 "Пахтакор" Суперлига дебютантини енга олмади 308 18:52Суперлига. АГМК Термизда кичик ҳисобда ғалаба қозонди 9\n“Бир футболчи тарихи”. Конор МакГрегорни жангга чорлаган “Фахрий Легион” – Оливье Жиру ҳақида\nТеглар : Челси Оливье ЖируБир футболчи тарихи\n1 январь кунини барча янги йилнинг илк куни деб билади ва бу тўғри. 2017 йилнинг 1 январь кунини эса алоҳида эслаб қолганман.\nЎша куни франциялик Оливье Жиру “Арсенал” жамоаси таркибида “Кристал Пэлас” дарвозасига “чаён” услубида зарба бериб гол урган эди. Айнан йил бошида урилган гол эса йилнинг сўнггида муносиб тақдирланди. Жиру ундан сўнг терма жамоаси билан биргаликда ЖЧ-2018 да ҳам ғолиб бўлди. Ўз клубини алмаштиришга ҳам улгурди. Айни вақтдаги жамоасида эса кеча ЕЧЛ доирасида “Атлетико Мадрид” дарвозасини ажойиб тарзда ишғол қилди. Мен учун ғаройиб ўйинлар кўрсатадиган, оддий гол уришни “билмайдиган” футболчи ҳақида сўз юритишга қарор қилдик.\nОливье Жиру – ким ўзи у?\nҚаҳрамонимиз 1986 йилнинг 30 сентябрь куни Франциянинг Шембари шаҳрининг Рона-Алпи туманида туғилди. У дастлаб ўзининг фаолиятини 6 ёшида “Фрож” футбол мактабида бошлади. 13 ёшигача тарбия топган бўлса, кейинчалик профессионал клубга ўтди.\nУ 13 ёшида “Гренобль”га келди. Шу ерда ўсиб-улғайди. Жамоа сафидаги дебют учрашувини эса 20 ёшида ўтказди. 2006 йилнинг 24 март куни “Генон” жамоасига қарши ўйинда майдонга тушди. Клубдаги дастлабки голини эса 2007 йилнинг феврал ойида “Гавр” жамоасига қарши ўйинда киритди. “Гренобль”даги 2 мавсумида жами 23 ўйинда майдонга тушди. Футболчи 2007/08 йилги мавсум бошланишидан аввалроқ футболчи Лига 3 да иштирок этувчи “Истр” жамоасига ижарага бериб юборилди.\nФутболчи маълум вақт ўтгач, 2008 йилнинг август ойида “Тур” жамоасига трансфер қилинди. “Гренобль” клуби Лига 1 га чиққанидан сўнг айнан Жируни сотиб юборди. Унинг янги жамоаси “Тур” эса Лига 2 да ўйнар эди. У “Тур”да ҳам 2 мавсум ҳаракат қилди ва кейинчалик, 2010 йилнинг январь ойида “Монпелье” сафига бориб қўшилди.\nЖиру “Монпелье”га қўшилган бўлса ҳам мавсумни “Тур”да ижара асосида тугатиб қўйди. Янги жамоасидаги дебют ўйинини эса 2010 йилнинг 29 июль куни Венгирянинг “Дьёр” жамоасига қарши, Европа лигаси саралаши доирасидаги ўйинда ўтказди. Ўйиннинг 32-дақиқасида Жиру рақиб дарвоасини ишғол қилишга эришди. У Лига 1 даги дебютини 8 август куни “Бордо”га қарши ўйинда ўтказган бўлса, илк голини 28 август куни “Валаньсена” жамоасига урди. Ўша мавсумда Франция лига кубогининг ярим финал ўйинида футболчи ПСЖ дарвозасига ғалаба голини урди ҳамда финалда “Марсел”га ютқазиб қўйди “Монпелье”. Биринчи мавсумда 37 ўйинда иштирок этиб, 12 та голнинг муаллифи бўлди. Кейинги мавсум эса Жиру учун ҳам, “Монпелье” учун ҳам омадли келди. У Франция чемпионатида 36 ўйин ўтказиб, 21 та голнинг муаллифига айланди. Шунингдек, жамоаси билан биргаликда Франция чемпионатида ғолиб бўлди.\n2012 йилнинг ёзида унга бир қатор жамоалардан таклифлар туша бошлади. Футболчининг ўзи эса Лондонга йўл оладиган бўлди. “Арсенал” – Жирунинг янги жамоаси бўлди. 18 август куни “Сандерленд” билан ўйинда “Арсенал” сафидаги дебютини нишонлаган бўлса, 26 сентябр куни Англия лига кубоги доирасида “Ковентри” билан ўйинда ўзининг дебют голини урди. Премьер лигадаги илк голини “Вест Хэм”га урди. Жиру “Арсенал” сафида етакчи футболчига айлана олди. 2017 йилнинг илк кунида урган голи йил сўнггида “Пушкаш” мукофотига эга чиқди. Ўша голни ургандан кейин берган интервьюсида: “Бу менинг энг чиройли голим деб ўйлайман. Алексис менга тўпни сал орқароқда узатди ва мен унга товоним билан зарба беришга қарор қилдим. Натижа жуда ҳам ажойиб бўлди. Мен эса деярли мувозанатимни йўқотган эдим” – деган эди.\n2018 йилнинг 31 январь куни Жиру Лондоннинг бошқа бир жамоаси – “Челси” футболчисига айланди. У бу трансфер ҳақида шундай деган эди: “Арсенал” сафида 5 ярим йил ўйнадим. Менга янги синовлар керак эди ва шунинг учун ҳам премьер-лигада қолдим. “Боруссия”, “Севилья” ва “Рома” клубларидан таклиф тушган эди. Антонио Конте эса мени “Челси” клубига ўтишга кўндирди. Дешам билан суҳбатлашган эдим. У менга айнан “Челси”га ўтишни маслаҳат бермаган, аммо клуб ўзгартиришни сўради”.\nТрансфер нархи 16 миллион фунт стерлингни ташкил қилди. 18 ойлик шартномага имзо чекди. Дастлабки ўйинидаёқ гол уришга муваффақ бўлди. Ушбу ўйин “Халл Сити”га қарши кечган учрашув эди. 2018 йилнинг май ойида эса жамоаси билан биргаликда Англия кубогини ютди. 2018/19 йилги мавсумда эса “Челси” билан биргаликда УЕФА Европа лигаси финалига йўл олди. Финалдаги рақиб Жирунинг собиқ жамоаси бўлган “Арсенал” эди. Финалдаги “Лондон дербиси”да “Челси” ғалаба қозонди. УЕФА Суперкубоги доирасидаги ўйинда эса “Ливерпуль”га қарши майдонга чиқди ҳамда гол уришга муваффақ бўлди. Бироқ ўша куни жамоа пеналтилар сериясида мағлуб бўлди.\n2020 йилнинг ЕЧЛнинг гуруҳ босқич учрашувида “Севилья”га қарши ўйин ўтказди ва ушбу учрашувда покерга эришди. Бу натижаси орқали “Челси” сафида бир ўйинда 4 та гол урган биринчи футболчи, Карим Бенземадан кейин хет-трик қайд этган иккинчи французга айланди.\nИнтервюларининг бирида ўз фаолиятини қаерда тугатиш ҳақида ҳам шундай деган эди: “МЛС мен ва оилам учун қизиқарли. Фарзандларим инглизча гапира олишади. Мен у ерга кўчиб ўтаманми? Бу саволга жавоб бера олмайман. Аммо, фаолиятимни ўша ерда тугатишни хоҳлардим”.\n2011 йилнинг 3 ноябрь куни Франция терма жамоаси бош мураббийи Лоран Блан Жируни АҚШ ва Белгия терма жамоаларига қарши ўртоқлик ўйини учун чақирди. 11 ноябрь куни АҚШ термасига қарши ўйинда захирадан майдонга тушди. 2012 йилда Франция терма жамоаси билан Европа чемпионатига йўл олди. Ўша мусобақада Жиру 3 та ўйинда иштирок этди. 2016 йили бўлиб ўтган Европа чемпионатида эса финалга қадар йўл олди, аммо чемпионлик насиб этмади. 2018 йилги Жаҳон чемпионатида 7 учрашувда майдонга тушиб, бирорта ҳам гол ура олмади. Ўша мусобақада Франция терма жамоаси Жаҳон чемпионига айланди. 2020 йилнинг 7 октябрь куни у терма жамоа сафидаги 100-ўйинини ўтказди.\n2019 йилнинг 4 июнь куни Франция президенти Эммануел Макрон томонидан ЖЧ-2018 ғолиблиги учун “Фахрий Легион” орденига сазовор бўлди.\n2011 йилда у севгилиси Женифер билан оила қурди. 2013 йилнинг 18 июнь куни қиз фарзандли бўлди ва унга Жейд деб исм қўйди. Кейинчалик эса, ўғиллари Эван, Арон ва қизи Ариа дунёга келди.\nКонор МакГрегорни жангга чорлаган футболчи\nОливье Жиру “Арсенал”да ўйнаб юрган кезларида мухлисларнинг саволига жавоб бераётиб, ҳазил тариқасида UFC чемпиони Конор МакГрегорни жангга чақирган эди. "МакГрегор билан жангда қанча чидай олардим? Билмадим. Балки 10 сония. Ҳеч қачон жанг қафасида бўлмаганман ва унда иштирок этмаганман. Аммо буни синаб кўриш керак. МакГрегор бўш вақтинг бўлса тайёрман" – деган эди ўша вақтда.\nБензема билан “сўз ўйини”\n"Реал Мадрид" ҳужумчиси Карим Бензема бошқа бир француз ҳужумчиси "Челси" аъзоси Оливье Жирудан кучлими ёки йўқ деган саволга жавоб берганида шундай деган эди: "Келинг бу мавзуни бутунлай ёпамиз. Формула-1ни картинг билан адаштирманг. Бу юмшоқ қилиб айтганда. Давом этамиз. Формула-1 — бу мен. У ҳақда бошқа гапиришни хоҳламайман. У қандай хоҳласа шундай голларни ураверсин, нимани истаса ўшани ютаверсин. Унда ўз бурчаги бор, менда ўз бурчагим". Лекин Жиру буни жавобсиз қолдирмади. Бенземанинг бу гапларига француз "Befoot"га берган интервьюсида жавоб берди: "Мен ким эканман? Картинг? Мен Жаҳон чемпиониман", — деди Жиру. "Барселона" ва Франция терма жамоаси ҳужумчиси Антуан Гризманн Карим Бенземанинг Оливье Жиру ҳақида айтган сўзларига фикр билдирди: "Бунга изоҳ бера олмайман, бу муаммоларга сабаб бўлиши мумкин. Жиру менга ёқади, у яхши йигит. Оливье жаҳон чемпиони бўлишимизга ёрдам берди. Бу ҳаётимиздаги муҳим воқеа бўлган" – деди Гризманн.\n25 фев 12:42:08\nOlivie Jiru shunday professional hujumchiki lyuboy bitta murabbiyda zaxiradan boshlap o'z mexnati bilan asosiyda uz o'rnini topa olgan ! Jiru raxmat qilayotgan mehnatlaring uchun ! Come on chelsea!\n25 фев 13:40:42\nBenzemaga chiroyliy javob beribdi respect Jiru.\n25 фев 13:13:47\nJiru o'z uslubiga ega ajoyib hujumchi.\n25 фев 18:02:51\nХа бу бидан жахон чемпиони булди Франция 7 та тушган демак нимадир килгани аник .\n25 фев 18:00:15\nHozir Benzema sotavda boganida haliyam bonkada bolardi termada\nБенземахам 《Бонка》дан колишмайди Реални не йылдан бери кузатаман , ба'зида огзига солиб месоропка сопсаңхаң отворар эди Шу Бензема .\n25 фев 17:20:05\n25 фев 15:16:30\nKamtar og'ir bosiq yigit.\nAtletiko bilan o'yindayam o'z imkoniyatini kutib sabr qilib yurdi. Va yakunda "o'yinning eng yaxshi futbolchisi" bo'ldi.\n25 фев 14:53:14\nочиғи жа зўр эмас


«Судланганлар» терма жамоаси нақадар кучли\nКиритилган сана: 2018-03-23 12:05\nДиққат! Маълумотлар интернетдан олинган ва муаллифнинг шахсий тасаввури орқали ёзилган.\nҲозирги кунда миллионлар ўйини футбол миллиардлар ўйинига айланди. Бу ерда миллиардлар нафақат футбол мухлисларини, балки ажойиб спорт тури ҳисобидан келаётган пулларни англатиши ҳозирда ҳеч кимга сир эмас. Ҳозирда ОАВ орқали қайсидир футболчини турли сабабларга кўра судга «чақирув қоғози»ни олаётганини кузатмоқдамиз. Биз ҳам тасаввурларимизни ишга солиб ана шундай муаммоларга дуч келган футболчилардан янги терма жамоа ясадик.\nНега айбланган? Тҳе Индепендент нашрининг маълумотига кўра, у шаҳвоний кинолар бўйича режиссёр Игнасио Фернандес яхши таниш бўлган. «Таниқли» режиссёр болалардан бундай аҳмоқона киноларда фойдалангани учун судланган. Ўша пайтда Иско ҳам бу борада айбланган. Якунда икки футболчи ҳам оқланган ва айбсиз деб эълон қилинган.\nНега айблашган? Эл Эспанол нашрининг хабарига кўра футболчини 20 ёшли қизни зўрлашда айбланган. «Жабрланувчи»нинг сўзларига қараганда футболчи унга куч ишлатиш билан таҳдид қилган. Якунда футболчи айбсиз эканлиги исботланди.\nНега айблашган? Футболчи ёқтирган қизига алкогол таъсирида қўл кўтарганликда айбланган. Суд уни 31 соат аҳлоқ тузатиш ишларига жалб қилиш бўйича қарор чиқарган.\nАдриано ("Бешиктош", аввал "Барселона"да ўйнаган)\nНега айблашган? Солиқлар муаммоси туфайли судга «таклиф қилинган» Марcа нашрининг сўзларига қараганда футболчи 700минг евро тўлаши керак.\nНега айблашган? Солиқчилар футболчидан дастхат олиш учун судга таклиф қилишмагани аниқ. Тўланмаган солиқ миқдори-1,3 млн евро\nХавер Маскерано ("Хебей Чайна Форчун")\nНега айблашган? Яна эски «машмаша» тўланмаган солиқ миқдори-1,5 млн. евро.\nНега айблашмоқда?: Хорватиялик ярим ҳимоячи судга ёлғон маълумотлар тақдим этганликда айбланмоқда. Агар бу иш исботланса, футболчи 5 йил футболни қамоқхонада ўйнашига тўғри келади.\nНега айбланмоқда? Бразилиялик футболчи ҳам солиқчилар билан «келиша олмаган». Солиқчиларнинг фикрига кўра, футболчи 16 млн евролик даромадини яширган. Ундан ташқари «Барселона» клуби «Сантос»га қанча миқдорда пул тўлагани ҳам ҳозиргача сир бўлиб қолмоқда. Бу ҳам Неймар учун катта муаммо бўлиши мумкин.\nЛионел Месси ("Барселона")\nFARFOR 2018-04-04 19:49:47\nFARFOR 2018-04-04 19:49:46\nFARFOR 2018-04-04 19:49:45\nFARFOR 2018-04-04 19:49:44\nFARFOR 2018-04-04 19:49:43\nFARFOR 2018-04-04 19:49:42\nFARFOR 2018-04-04 19:49:23\nADIZMIREAL 2018-03-24 17:18:40